title: Barbara Jane Harrison

text: Harrisonin tehtävä oli auttaa koneen takaosassa stuerttia ovien avaamisessa ja matkustajien evakuoinnissa. Kun he avasivat takaoven, hätäliukumäki kiertyi täyttyessään niin, ettei sitä voinut käyttää. Stuertin oli kiivettävä alas oikaisemaan liukumäki, eikä hän päässyt enää takaisin koneeseen. Harrison jäi yksin opastamaan matkustajia ja auttamaan heitä ulos koneesta. Harrison rohkaisi matkustajia hyppäämään ja jopa työnsi heitä ulos. Kun tulipalo oven ulkopuolella voimistui, Harrison jäi paikalleen ohjaamaan matkustajia toisille uloskäynneille.


title: Barbara Jane Harrison

text: Kun kone oli lähes tyhjä, Harrison valmistautui silminnäkijöiden mukaan hyppäämään ulos takaovesta. Hän huomasi kuitenkin, että koneessa oli vielä muutama matkustaja, heidän joukossaan liikuntakyvytön iäkäs nainen ja kahdeksanvuotias tyttö, ja palasi matkustamoon auttamaan heitä. Sen seurauksena Harrison menehtyi tulipalossa. Hänen ja neljän muun onnettomuudessa kuolleen ruumiit löytyivät läheltä takaovea. Kaikki olivat tukehtuneet palokaasuihin.


title: Barbara Jane Harrison

text: Harrison oli kuollessaan 22-vuotias. Hänet haudattiin Fulfordin hautausmaalle Yorkiin.


title: Barbara Jane Harrison

text: Liikenneasioista vastannut korkea-arvoinen poliitikko Anthony Crosland kirjoitti onnettomuuden jälkeen pääministeri Harold Wilsonille ja ehdotti, että Harrisonille myönnetään Yrjön risti, sotilasansioista myönnettävän Viktorian ristin jälkeen Yhdistyneen kuningaskunnan toiseksi korkein ansiomitali. Kuningatar Elisabet II myönsi Yrjön ristin Harrisonille postuumisti 7. elokuuta 1969. Harrisonista tuli yksi neljästä Yrjön ristin saaneesta naisesta ja heistä ainoa, joka on saanut sen tunnustuksena toiminnastaan rauhan aikana.


title: Barbara Jane Harrison

text: Palkinnon saatesanat olivat seuraavat:


title: Christian Ahlmann

text: Christian Ahlmann (s. 17. joulukuuta 1974 Marl) on saksalainen esteratsastaja, ja kaksinkertainen olympiamitalisti, MM-mitalisti sekä kaksinkertainen Euroopan-mestari. Hän on vuonna 2017 FEI:n maailmanrankingissa viidentenä.


title: Christian Ahlmann

text: Euroopan-mestaruuskilpailuissa vuonna 2003 Donaueschingenissä Ahlmann voitti hevosellaan "Cöster" kaksi Euroopan-mestaruutta; henkilökohtaisessa kilpailussa sekä joukkuekilpailussa. Kesäolympialaisissa 2004 Ateenassa hän oli voittamassa joukkueensa kanssa olympiapronssia. MM-kilpailuissa vuonna 2006 Aachenissa hän voitti "Cösterin" ja joukkueensa kanssa pronssia. EM-kisoissa 2007 Mannheimissa hän saavutti joukkuehopeaa. Kesäolympialaisissa 2008 "Cöster" antoi positiivisen dopingnäytteen. Sen verestä löytyi kapsaisiinia. Myös kolme muuta hevosta antoi kapsaisiinia sisältäneen näytteen samoissa kilpailuissa. Ahlmannin suoritukset kilpailuissa hylättiin.


title: Christian Ahlmann

text: Kesäolympialaisiin 2012 yhtenä ennakkosuosikeista lähtenyt Ahlmann alisuoritti uuden hevosensa "Codex Onen" kanssa. Herningin EM-kisoissa 2013 Ahlmann voitti kuitenkin jälleen joukkuekisasta hopeaa. Aachenissa 2015 hän oli saavuttamassa EM-joukkuehopeaa. Rion olympialaisissa 2016 Ahlmann sai joukkueensa kanssa olympiapronssia, hevosenaan "Taloubet Z".


title: Yhteenvirtaus

text: Yhteenvirtaus eli jokien yhtyminen on kahden tai useamman joen yhdistyminen yhteen uomaan. Yhdistymispaikkaa kutsutaan itsessään myös yhteenvirtaukseksi tai jokien yhtymäkohdaksi. Yhteenvirtauksen jälkeen vedet jatkavat alajuoksulle yhtenä virtana. Myös jokea pienempien purojen tai ojien yhtymistä voidaan kutsua yhteenvirtaukseksi. Moni suuri kaupunki on perustettu suurten jokien yhteenvirtauksiin.


title: Toini Swan

text: Toini Vellamo Swan (24. syyskuuta 1870 – 29. marraskuuta 1949) oli suomalainen kirjailija, kääntäjä ja opettaja. Toini Swanin vanhemmat olivat Carl Gustaf Swan, joka mm. perusti Lappeenrannan ensimmäisen sanomalehden, ja Emilia Malin. Emilia Malin harrasti kirjallisuutta ja opasti varhain kaikki yhdeksän tytärtään (yhdeksän mustaa joutsenta) lukemaan satuja ja kertomuksia. Perheen koti oli ruotsinkielinen, mutta J. V. Snellmanin innoittama isä omistautui suomalaisuusaatteelle ja puhui suomea melko hyvin; äidin suomen kielen taito jäi melko heikoksi. Toini Swan kirjoitti ainakin "Sirkka"-lastenlehteen ja käänsi suomeksi F.H. Burnettin teokset "Pikku prinsessa" (1888), "Salainen puutarha" (1911) ja "Kadonnut prinssi" (1915) sekä Kate Douglas Wigginin teoksen "Keltaisen talon lapset" (1911) ja Mary Augusta Wardin teoksen "Marcella" (1894).


title: Prince of Persia: The Forgotten Sands

text: Prince of Persia: The Forgotten Sands on Ubisoftin kehittämä ja julkaisema videopeli "Prince of Persia" pelisarjaan.


title: Prince of Persia: The Forgotten Sands

text: Peli jatkaa -pelissä aloitettua tarinaa.


title: Prince of Persia: The Forgotten Sands

text: Peli on julkaistu vuonna 2010 useille eri alustoille kuten: PlayStation 3, Wii, Microsoft Windows ja Xbox 360.


title: Hampus Gustafsson (jääkiekkoilija, 1993)

text: Hampus Gustafsson (s. 26. lokakuuta 1993 Ljungby, Ruotsi) on ruotsalainen jääkiekkoilija, joka pelaa NHL-joukkue Washington Capitalsin organisaatiossa. Hän pelannee lähinnä AHL-joukkue Hershey Bearsissa. Hän on pelipaikaltaan vasen laitahyökkääjä, mutta Gustafsson osaa pelata myös keskellä.


text: Gustafsson on IF Troja-Ljungbyn kasvatti. Hän voitti kaudella 2009–2010 seuran J18-junioreiden sisäisen piste-, maali- ja syöttöpörssin J18 Elitissä tehoilla 14+21=35. Kaudella 2010–2011 Gustafsson oli tehoilla 12+9=21 Troja-Ljungbyn paras maalintekijä ja kolmanneksi paras pistemies. Kaudeksi 2011–2012 hän siirtyi Yhdysvaltoihin Gilmour Academyn high school -joukkueeseen. Kaudeksi 2012–2013 Gustafsson siirtyi sieltä NAHL-junioriliigan Amarillo Bullsiin. Hän voitti kauden päätteeksi liigan mestaruuden, Robertson Cupin.


text: Vuodet 2013–2017 Gustafsson kävi Merrimack Collegea. "Sophomore -kaudellaan" 2014–2015 hän oli joukkueensa toiseksi paras pistemies Brett Seneyn jälkeen tehoilla 11+14=25. "Junior -kaudellaan" Gustafsson nousi Merrimackin varakapteeniksi. Hän jakoi joukkueen sisäisen piste- ja syöttöpörssin voiton Seneyn kanssa tehoilla 8+18=26. "Senior -kaudellaan" Gustafsson oli tehoilla 15+11=26 Merrimackin paras maalintekijä ja toiseksi paras pistemies Seneyn jälkeen.


text: Maaliskuussa 2017 Gustafsson teki kaksivuotisen tulokassopimuksen Washington Capitalsin kanssa. Hän liittyi samalla amatööritry-out -sopimuksella AHL-joukkue Hershey Bearsin vahvuuteen.


text: Gustafssonin isoveli John pelaa SPHL-liigaa Pensacola Ice Flyersissa. Veljekset pelasivat kolme kautta joukkuetovereina Merrimackissa.


title: Hampus Gustafsson

text: Hampus Gustafsson voi tarkoittaa seuraavia henkilöitä:


title: Elli Swan

text: Elli Ainamo Swan (1868–1954) oli suomalainen opettaja ja koulun johtaja. Elli Swanin vanhemmat olivat Carl Gustaf Swan, joka muun muassa perusti Lappeenrannan ensimmäisen sanomalehden, ja Emilia Malin.


title: Elli Swan

text: Emilia Malin harrasti kirjallisuutta ja opasti varhain kaikki yhdeksän tytärtään (Yhdeksän mustaa joutsenta) lukemaan satuja ja kertomuksia. Perheen koti oli ruotsinkielinen, mutta J. V. Snellmanin innoittama isä omistautui suomalaisuusaatteelle ja puhui suomea melko hyvin; äidin suomen kielen taito jäi melko heikoksi. Elli Swan suoritti Helsingin suomalaisen tyttökoulun päättötutkinnon 1887 ja suomalaisen jatko-opiston päättötutkinnon 1896. Hän toimi opettajana Mikkelissä, Nurmeksessa, Lappeenrannassa, Kymissä, Kuopiossa ja Helsingissä.


title: Mari Pantsar

text: Mari Pantsar (ent. Pantsar-Kallio) on Suomen itsenäisyyden juhlarahasto Sitran johtaja. Hän on johtanut Sitrassa 1.1.2014 alkaen hiilineutraali kiertotalous-teemaa, jonka tavoitteena on vauhdittaa Suomen siirtymää kohti ekologisesti kestävämpää, kilpailukykyistä yhteiskuntaa ja luoda uutta talouskasvua kiertotalouden toimintamalleista.


title: Mari Pantsar

text: Mari Pantsar on koulutukseltaan analyyttisen kemian tohtori. Hän väitteli filosofian tohtoriksi vuonna 1997 aiheenaan ympäristölle ja terveydelle haitallisten raskasmetallien spesiaatio IC-ICP-MS:lla. Pantsar on työskennellyt ympäristöalan konsulttina ja muun muassa UPM:n ympäristöpäällikkönä vuosina 2000–2007. Vuodesta 2007 alkaen Pantsar toimi Suomen Cleantech-klusterin ohjelmajohtajana Lahden tiede- ja yrityspuistossa. 19.1.2012 valtioneuvosto nimitti Pantsarin Jyrki Kataisen hallituksen Cleantech-liiketoiminnan strategisen ohjelman johtajaksi ajalle 1.2.2012–30.9.2015, strategisen ohjelman toimikauden ajaksi.


title: Mari Pantsar

text: Pantsar on toiminut myös lukuisten cleantech–yritysten hallituksissa. Vuoden 2017 alussa Pantsar toimi mm. Ahlström Capital Cleantech Management Ky:n, Tampereen teknillisen yliopiston säätiön ja Pääkaupunkiseudun Smart & Clean-säätiön hallituksissa. Hän on jäsen Fortumin sidosryhmien neuvottelukunnassa ja useissa kansallisissa työryhmissä mm. biotalouspaneelissa, kiertotalouden ohjausryhmässä, kiinteistö- ja rakennusalan foorumissa ja maaseutupolitiikan neuvottelukunnassa. Pantsarilla on ympäristökemian dosenttuuri Helsingin yliopistossa ja Cleantech-kemian dosenttuuri Lappeenrannan teknillisessä yliopistossa.


title: Mari Pantsar

text: Kesällä 2013 Pantsar kihlautui Elinkeinoelämän keskusliiton toimitusjohtaja Jyri Häkämiehen kanssa. He menivät naimisiin 31. joulukuuta 2015. Pantsarilla on vuonna 1996 syntynyt tytär, Silja Kallio.


Tom Clancy’s Splinter Cell: Double Agent on Ubisoftin julkaiseman "Splinter Cell" -pelisarjan neljäs osa.


title: Tom Clancy’s Splinter Cell: Double Agent

text: Peli on julkaistu vuonna 2006 PlayStation 2, Microsoft Windows ja Xbox -alustoille. Peli on julkaistu myöhemmin uudelleen myös useille muille alustoille mukaan lukien PlayStation 3 ja Xbox 360.Edellisistä "Splinter Cell" -peleistä poiketen "Double Agentista" on olemassa kaksi eri versiota, joissa on sama perusjuoni ja hahmot, mutta erilaiset juonenkäänteet ja loppuratkaisut. Versio 1 on Ubisoft Shanghain kehittämä peli, joka julkaistiin Microsoft Windowsille, Xbox 360:lle ja PlayStation 3:lle. Versio 2 on Ubisoft Montrealin kehittämä peli, joka julkaistiin Xboxille, PlayStation 2:lle, Nintendo GameCubelle ja Wiille.


text: Vuoden 2007 syyskuussa NSA lähettää Sam Fisherin ja Splinter Cell -alokas John Hodgen Islantiin tutkimaan geotermistä sähkövoimalaa, jonka ovat ottaneet haltuunsa muslimiterroristit. Hodge päästää Fisherin voimalan sisälle, mutta terroristit ampuvat hänet ja Fisher joutuu deaktivoimaan risteilyohjuksen, jonka laukaisua terroristit valmistelevat laitoksesta. Tehtävän jälkeen eversti Irving Lambert kertoo Fisherille, että Sarah Fisher on jäänyt rattijuopon alle. Tyttärensä kuolemasta järkyttyneenä Fisher menettää elämänhalunsa, joten Lambert antaa hänelle tehtäväksi soluttautua yhdysvaltalaiseen terroristijärjestöön nimeltä John Brown’s Army. NSA lavastaa Fisherin rikolliseksi ja hänet vangitaan Ellsworthin vankilaan Kansasissa. Vankilassa Fisher ystävystyy JBA:n jäsenen Jamie Washingtonin kanssa. Fisher ja Washington aloittavat Ellsworthissä vankilakapinan ja varastavat helikopterin, jolla pakenevat JBA:n päämajaan New Yorkin satamassa. Washington esittelee Fisherin JBA:n terroristijohtajalle Emile Dusfraisnelle, joka värvää Fisherin terroristijärjestöön ja antaa Fisherille käskyn teloittaa Cole Yeagher, joka on Fisherin ja Washingtonin kaappaman helikopterin lentäjä. Jos Fisher tappaa Yeagherin, hän säilyttää JBA:n luottamuksen. Jos Fisher ei ammu Yeagheria, Washington tappaa hänet ja Fisher menettää JBA:n luottamusta.


text: Dusfraine lähettää Fisherin Ohotanmerelle kaappamaan venäläisen öljytankkerin RSS "Rubikin" Dusfrainen liittolaiselle Massoud Ibn-Yussifille. Ohotanmeren tehtävän jälkeen Fisher, Dusfraisne ja hänen ykkösmiehensä Carson Moss lentävät Shanghaihin, jossa Dusfraine, Moss ja Ibn-Yussif tapaavat pakistanilaisen ydinasetiedemiehen tohtori Aswatin. Ibn-Yussifin terroristijärjestöön soluttautunut CIA-agentti Hisham Hamza pyytää, että Fisher salakuuntelisi Aswatin ja terroristien välisen keskustelun. Fisherin salakuuntelu paljastaa, että terroristit aikovat ostaa Aswatilta punaista elohopeaa, josta voidaan rakentaa kotitekoisia ydinpommeja. NSA antaa Fisherille käskyn varastaa näyte punaisesta elohopeasta ja tappaa Aswat, ja JBA antaa Fisherille käskyn varastaa Aswatin muistiot. JBA rakentaa Aswatilta hankitusta punaisesta elohopeasta pommin ja lähettää Fisherin asentamaan sen Cozumelin edustalle ankkuroituun risteilylaivaan. Fisher voi antaa Dusfraisnen tuhota risteilylaiva pommilla, mutta hän voi myös estää pommin laukaisun häirintäsignaalilla. Fisher voi myös lavastaa JBA:n tiedenaisen Enrica Villablancan syylliseksi pommin toimimattomuuteen. Jos pommi ei tuhoa risteilylaivaa, raivostunut Dusfraine ampuu Villablancan. Fisher ja Dusfraine lähtevät Kinshasaan, jossa Fisher salakuuntelee Dusfrainen, Ibn-Yussifin ja Alejandro Takfirin välisen keskustelun. Terroristit suunnittelevat räjäyttävänsä pommit New Yorkissa, Los Angelesissa ja Méxicossa. Dusfraisne antaa Fisherille käskyn tappaa Hamza radiotornista kiikarikiväärillä, mutta Fisher voi myös pelastaa hänen henkensä ja päästää Hamzan pakoon.


text:
Kun Fisher palaa JBA:n päämajaan, Dusfraisne antaa hänelle käskyn tappaa Lambert, jonka Washington on napannut hiiviskelemässä. Jos Fisher ampuu Lambertin sijasta Washingtonin, hän paljastuu terroristeille kaksoisagentiksi. Jos Fisher ampuu Lambertin, hän säilyttää JBA:n luottamuksen. Molemmissa ratkaisuissa Lambert pyytää, että Fisher deaktivoi ydinpommin JBA:n päämajan pohjakerroksessa. Jos Villablanca on elossa, hän päästää Fisherin hissillä pohjakerrokseen, koska hän ei halua Dusfraisnen laukaisevan pommia. Pohjakerroksessa Fisherille paljastuu, että Dusfraisne aikoo tuhota New Yorkin räjäyttämällä ydinpommin välittömästi. Fisher tappaa Dusfraisnen ja deaktivoi pommin. SWAT-yksikkö iskee JBA:n päämajaan, mutta jos Fisher pelasti risteilylaivan, Hamzan ja Lambertin tai vaihtoehtoisesti kaksi kolmesta kohteesta ja säilytti NSA:n luottamuksen 33 prosentin yläpuolella, hän välttää pidätyksen ja pakenee päämajasta. Lopputeksteissä kerrotaan uutislähetyksessä, että terrori-iskut ydinpommeilla on vältetty ja John Brown’s Armyn jäsenet, Ibn-Yussif ja kaikki muut terroristit on pidätetty, paitsi Carson Moss.
”Hyvässä” loppuratkaisussa on lopputekstien jälkeen ylimääräinen tehtävä, jossa Fisher eliminoi Mossin ja deaktivoi viimeisen ydinpommin Manhattanin edustalla.


text: "Double Agent" sijoittuu aikaan hieman "Chaos Theoryn" jälkeen. Fisher lähetetään suorittamaan tehtävää Islantiin, geotermiseen voimalaan. Fisherin esimies Lambert kuitenkin keskeyttää tehtävän ja vetää Fisherin pois Islannista. Helikopterissa matkalla pois Islannista Lambert kertoo, että Sarah, Fisherin ainoa tytär, on jäänyt rattijuopon ajaman auton alle ja kuollut. Fisher vaipuu syvään masennukseen ja hän jättäytyy pois tehtävistään.


text: Muutaman kuukauden päästä Lambert ehdottaa Fisherille uutta tehtävää saadakseen hänet takaisin jaloilleen. Lambert ehdottaa Fisherille vaarallista tehtävää kaksoisagenttina John Brown’s Army (JBA) -nimisessä terroristijärjestössä. Koska Fisherillä ei ole mitään menetettävää, hän suostuu tehtävään ja hänelle luodaan tekaistu rikosrekisteri. Fisher sijoitetaan samaan vankilaan kuin eräs JBA:n jäsen nimeltään Jamie Washington. Yhdessä Washingtonin kanssa he luovat suunnitelman ja pakenevat vankilasta. Paon jälkeen Washington esittelee Fisherin JBA:n johdolle ja Fisher otetaan mukaan JBA:n toimintaan.


text: JBA:n tukikohdassa ollessaan Fisher lukee sähköpostin, jossa JBA:n jäsen Cole Yeagher kertoo aikeistaan kaapata vallan JBA:ssa. Fisherin täytyy valita, lähettääkö hän viestin NSA:han, jolloin NSA hakee Yeagherin kuulusteluihin, vai lähettääkö hän viestin Dufraisnelle, jolloin Yeagher murhataan ja heitetään läheiseen jokeen.


text: Fisher lähetetään New Yorkiin kaappaamaan rahankuljetusjunaa, joka kuljettaa suurta määrää rahaa, jalokiviä ja kultaa. Koska Lambert esiintyy asevälittäjänä JBA:lle, Fisher saa tavalliset varusteensa, kuten SC-20K rynnäkkökiväärin, käyttöönsä. Fisher pääsee junan ohjaamoon ja Washingtonin avulla pysäyttää junan. JBA varastaa junan sisällön, ja saa rahaa ”punaisen elohopean” ostoon, jota käytetään kolmessa ydinpommissa.


text: Dufraisne haluaa testata ydinasettaan, ja valitsee risteilylaivan tähän tarkoitukseen. Fisherin täytyy valita, antaako hän pommin räjähtää tappaen laivalla olevat 2 000 matkustajaa, vai estääkö hän pommin räjähdyksen, jolloin Dufraisne tulee epäileväksi.


text: Tämän jälkeen Fisher lähetetään Venäjälle, Ohotanmerelle palkkasotilaiden harjoitusleirille, jossa on jäissä kiinni iso tankkeri. Dufraisne haluaa Fisherin kaappaavan sen, sillä JBA tarvitsee sitä myöhemmin.


text: Dufraisne lähtee Kinshasaan, Kongon demokraattiseen tasavaltaan tapaamaan liittolaisiaan, ja ottaa Fisherin mukaansa turvakseen. Tehtävän aikana Fisher tapaa Hamzan, ja hänen täytyy valita tappaako vai pelastaako hän vanhan ystävänsä.


text: Fisher palaa takaisin JBA:n päämajaan ja hänelle selviää, että JBA on ottanut Lambertin vangikseen. Fisherin täytyy valita, paljastaako hän Lambertin, jolloin hänen oma peitetarinansa on turvattu, mutta jolloin Lambert tapetaan, vai pelastaako hän Lambertin, jolloin Dufraisnen epäilyt saattavat kääntyä Fisheriin. Fisherin on myös valittava purkaako hän kaksi ”punaista elohopeaa” sisältävää ydinasetta, joista toinen on lähdössä varastetulla tankkerilla Los Angelesiin ja toinen Nashvilleen, jossa presidentti on vierailulla. Kaksi muuta pommia ovat menossa New Yorkiin.


text: JBA:lle paljastuu, että Fisher on kaksoisagentti, ja kaikki JBA:n jäsenet määrätään tappamaan Fisher. Fisherin tehtävänä on purkaa kaksi ydinasetta New Yorkin pilvenpiirtäjässä sekä neutraloida kaikki JBA:n jäsenet. Toista ydinaseista vartioi Carson Moss, Dufraisnen oikea käsi, mukanaan ryhmä JBA:n jäseniä. Ryhmällä on käytössään yönäkölasit, joten Fisherin on oltava varovainen. Fisher onnistuu tappamaan kaikki Mossin ryhmän jäsenet ja purkamaan pommin.


text: Toista pommia vartioi Dufraisne ja Villablanca. Fisher tappaa kaikki jäljellä olevat JBA:n jäsenet, lopulta myös Dufraisnen, ja purkaa toisen pommin. Fisher ei kuitenkaan halua tappaa Villablancaa, ja NSA lähettää toisen splinter cell -agentin tappamaan Enrican. Agentti ampuu Enrican, ja hän kuolee Fisherin käsiin. Fisher tappaa agentin, leikkaa NSA:n kanssa kommunikointiin tarkoitetun sisäkorvaimplanttinsa pois ja vannoo kostoa NSA:lle.


title: Jäyhä Jököttäjä

text: Jäyhä Jököttäjä (engl. "The Smugsnorkle Squattie") on Carl Barksin käsikirjoittama ja piirtämä sarjakuvatarina vuodelta 1946.


title: Jäyhä Jököttäjä

text: Tupu, Hupu ja Lupu haluaisivat ottaa hoidettavakseen kaverinsa koiran, mutta Aku Ankka ei halua sekarotuista eläintä vaan ostaa nerokkaaksi kehumansa jäyhä jököttäjä -rotuisen, Hurtta III Henkevä -nimisen koiran. Aku yrittää saada koiransa tekemään erilaisia temppuja, mutta se ei suostu liikahtamaankaan: pojat tajuavat jäyhän jököttäjän olevan lähes aivoton, ja nauravat asialle. Lopulta Aku saa tietää, että jäyhä jököttäjä osaa noutaa keppejä. Vähä-älyinen koira tuo kuitenkin vahingossa hänelle kepin sijasta dynamiittipötkön, jonka Aku on vähällä heittää kotinsa seinää päin, mutta poikien koira pelastaa talon nappaamalla pötkön ilmasta.


title: Jäyhä Jököttäjä

text: "Jäyhä Jököttäjä" julkaistiin ensimmäistä kertaa "Walt Disney’s Comics and Stories" -lehden numerossa 70 vuonna 1946. Suomessa tarina julkaistiin ensimmäistä kertaa "Aku Ankka" -lehden numerossa 09/1977.


title: Tom Clancy’s Splinter Cell: Blacklist

text: Tom Clancy’s Splinter Cell: Blacklist on Ubisoftin julkaisema "Splinter Cell" -pelisarjan osa.


title: Tom Clancy’s Splinter Cell: Blacklist

text: Peli on julkaistu vuonna 2013 PlayStation 3, Wii U, Microsoft Windows ja Xbox 360 -alustoille.


title: Tom Clancy’s Splinter Cell (videopeli)

text: Tom Clancy’s Splinter Cell on Ubisoftin julkaiseman "Splinter Cell" -pelisarjan ensimmäinen osa.


title: Tom Clancy’s Splinter Cell (videopeli)

text: Peli on julkaistu vuonna 2002 Nintendo GameCubelle, PlayStation 2:lle, Windowsille ja Xboxille.Vuoden 2004 alkupuolella Georgian presidentti (hänen nimeään ei mainita, mutta kyseessä on mahdollisesti Mikheil Saakašvili) menehtyy salaperäisessä pommi-iskussa, minkä jälkeen georgialaismiljardööri Kombayn Nikoladze järjestää verettömän vallankaappauksen ja julistautuu uudeksi presidentiksi. Nikoladze lupaa nostavansa georgialaisten elintasoa ja parantavansa maan suhteita länsimaihin, erityisesti Yhdysvaltoihin. Samoihin aikoihin Sam Fisher, entinen Yhdysvaltain laivaston Navy SEAL -erikoisjoukkojen jäsen, valitaan NSA:n uuden operatiivisen yksikön Third Echelonin ensimmäiseksi kenttäagentiksi.


title: Tom Clancy’s Splinter Cell (videopeli)

text: Fisher saa ensimmäiseksi tehtäväkseen matkustaa Georgian pääkaupunkiin Tbilisiin ja tavata CIA-agentti Thomas Gurgenidze, joka on tutkimassa CIA-agenttien Blausteinin ja Madisonin salaperäisiä katoamisia. Kun Fisher pääsee rakennukseen, jossa hänen on määrä kohdata Gurgenidze, rakennus on sytytetty liekkeihin ja pahoin haavoittunut Gurgenidze kuolee vihjattuaan Fisherille, että Blaustein ja Madison kuolivat saatuaan selville ”jotain suurta”. Fisher löytää Blausteinin ja Madisonin ruumiit paikalliselta poliisiasemalta, minkä jälkeen hänet lähetetään Georgian puolustusministeriöön. Puolustusministeriössä Fisher salakuuntelee venäläisen palkkasoturin Vyacheslav Grinkon ja kanadalaisen hakkerin Phillip Massén välisen keskustelun, mikä vahvistaa Nikoladzen antaneen käskyn tappaa Blaustein ja Madison. Puolustusministeriössä Fisher myös murtautuu Nikoladzen toimistoon ja saa selville, että Nikoladze on salaa hyökännyt Azerbaidžaniin saadakseen haltuunsa maan valtaisat öljyvarat ja samalla harjoittanut kansanmurhaa paikallisen muslimiväestön keskuudessa.


title: Tom Clancy’s Splinter Cell (videopeli)

text: Fisher lähetetään azerbaidžanilaiselle öljynporauslautalle, jonka Nikoladzen joukot ovat miehittäneet. Kesken Fisherin tehtävän öljynporauslautta joutuu Naton hyökkäyksen kohteeksi. Yhdysvaltalaiset suihkuhävittäjien pommittaessa öljynporauslauttaa Fisher jahtaa Piotr-nimistä hakkeria, jonka kantamassa salkussa on arvokkaita Nikoladzea koskevia tietoja. Fisher saa salkun haltuunsa, mutta palatessaan takaisin Yhdysvaltoihin Lambert ottaa yhteyttä Fisheriin ja kertoo hänelle, että Nikoladze on julistanut sodan Yhdysvaltoja vastaan: koska yhdysvaltalaisjoukot karkottivat georgialaissotilaat pois Azerbaidžanista, Nikoladze on kostoksi käyttänyt Massen kehittämiä tietokonealgoritmeja ja lamauttanut niiden avulla sekä Yhdysvaltain tietoliikenteen että viestintäyhteydet. Fisher saa uudeksi tehtäväkseen jäljittää Nikoladze, ennen kuin tämä ehtii käyttämään algoritmeja uudestaan.


title: Tom Clancy’s Splinter Cell (videopeli)

text: Fisherille annetaan tehtäväksi tunkeutua CIA:n päämajaan, missä hän kidnappaa georgialaisille salaa työskennelleen CIA:n työntekijä Mitchell Doughertyn. Doughertyn antamat tiedot paljastavat, että Nikoladzen hakkerit työskentelevät Kalinatek-toimistorakennuksessa Virginiassa, mutta Grinkolle työskentelevät venäläismafiosot ovat saaneet käskyn eliminoida hakkerit peittääkseen jäljet georgialaisten toimista Yhdysvaltain maaperällä. Fisher tunkeutuu Kalinatek-rakennukseen ja kohtaa Ivan-nimisen hakkerin, joka antaa hänelle uusia Nikoladze koskevia tietoja. Ivanin antamien tietojen avulla Third Echelonille ilmenee, että Nikoladze on kontakti Myanmarissa kiinalaisessa suurlähetystössä. Fisher tunkeutuu suurlähetystöön ja paljastaa, että korkea-arvoinen kiinalaiskenraali Kong Feirong kannattaa Nikoladzen antiamerikkalaista terroristikampanjaa. Yhdysvaltain ja Kiinan kansantasavallan välit tulehtuvat ja ihmiskunta on vaarallisen lähellä kolmatta maailmansotaa.


title: Tom Clancy’s Splinter Cell (videopeli)

text: Samoihin aikoihin Nikoladzelle uskolliset georgialaissotilaat sieppaavat yhdysvaltalaissotilaita ja uhkaavat teloittaa heidät suorassa televisiolähetyksessä. Fisher kuitenkin tunkeutuu hylättyyn teurastamoon, jossa yhdysvaltalaisia pidetään panttivankeina. Hän myös kohtaa samalla georgialaisten vangitsemia kiinalaisdiplomaatteja, jotka kertovat, että todellisuudessa Feirong johtaa Kansan vapautusarmeijasta erkanevaa kapinallista ryhmittymää. Samalla hetkellä georgialaissotilaita johtava Grinko antaa joukoilleen määräyksen tappaa sekä yhdysvaltalaiset että kiinalaiset, jolloin Fisher joutuu puolustamaan panttivankeja ja tulitaistelun päätteeksi ampuu Grinkon.


title: Tom Clancy’s Splinter Cell (videopeli)

text: Kun Grinko on kuollut, Nikoladze hylkää Feirongin ja entiselle liittolaiselleen katkeroituneena Feirong antaa sotilailleen käskyn tuhota kaikki todisteet hänen petturuudestaan Myanmarin suurlähetystössä. Fisher kuitenkin tunkeutuu suurlähetystöön ja saa selville, että suurlähetystöstä on lähdössä kaksi rekka-autoa, joiden kuljettamia ydinaseita Feirong on aikeissa käyttää Taiwania vastaan. Fisher tuhoaa molemmat rekat, minkä jälkeen hän lähtee Feirongin toimistoon. Toimistossa Fisher kohtaa humaltuneen Feirongin, joka on alkanut ampua omia sotilaitaan. Fisher pakottaa Feirongin luovuttamaan hänelle tietokoneelta aineistoa, joka paljastaa kenraalin petturuuden, joskin Feirong menehtyy samalla.


title: Tom Clancy’s Splinter Cell (videopeli)

text: Third Echelonille selviää, että Nikoladze on palannut takaisin Georgiaan saadakseen haltuunsa Tbilisin presidentinlinnassa säilytettävän salaperäisen esineen, joka tunnetaan koodinimellä ”ARK”. Fisher tunkeutuu presidentinlinnaan ja saa selville, että ARK on itse asiassa matkasalkun kokoinen ydinräjähde, jota säilytetään presidentinlinnan kirjaston alapuolella sijaitsevassa holvissa. Kun Fisher saapuu kirjastoon, hän joutuu tulitaisteluun Nikoladzea suojelevien kommandojen kanssa. Hän selviytyy tulitaistelussa voitokkaana ja ottaa holvissa piileskelevän Nikoladzen kiinni, jotta hän voisi avata retinaskannerilla suojatun kassakaapin, joka on Lambertin mukaan ARK:n säilytyspaikka. Kassakaappi kuitenkin paljastuu tyhjäksi ja samalla hetkellä holviin saapuu uuden vastavalitun Georgian presidentin Varlam Cristavin lähettämiä erikoisjoukkoja. Nikoladze kertoo sotilaille, että kassakaapissa on vain ARK:n aktivointiavain ja että pommi itsessään on salakuljetettu Yhdysvaltoihin. Sotilaat vievät Nikoladzen Cristavin luokse, mutta Fisher pakenee holvista ja ampuu Nikoladzen, ennen kuin tämä olisi ehtinyt kertoa Cristaville ARK:ia koskevia tietoja. Kun Nikoladze on kuollut, Fisher pakenee presidentinlinnasta. Fisherin saamien tietojen avulla yhdysvaltalaiset paikantavat ja neutralisoivat ARK:n, mikä samalla päättää kriisin.


title: Frédéric Vasseur

text: Frédéric Vasseur (s. 28. toukokuuta 1968) on Formula 1 -tallipäällikkö.


title: Frédéric Vasseur

text: Vasseur on toiminut alemmissa sarjoissa ranskalainen ART Grand Prix -tallin tallipäällikkönä ja vuonna 2016 Renault’n Formula 1 -tallin tallipäällikkönä, hän jätti tehtävän tammikuussa 2017. Heinäkuussa 2017 Vasseur nimettiin F1-talli Sauberin tallipäälliköksi korvaten tehtävästä eronneen Monisha Kaltenbornin.


title: Splinter Cell (kirjasarja)

text: Tom Clancy luonut kirjasarjan Splinter Cell, joka on kehittynyt "Splinter Cell" -pelisarjan menestyksestä.


title: Splinter Cell (kirjasarja)

text: Hyvin menestynyt pelisarja loi vuonna 2004 ensimmäisen Splinter Cell -romaanin, joka aloitti kirjasarjan. Kirjojen oikea kirjoittaja on myös James Bond -kirjoistaan tunnettu Raymond Benson.


title: Splinter Cell (kirjasarja)

text: Yhtäkään kirjasarjan kirjoista ei ole suomennettu.


title: Splinter Cell (kirjasarja)

text: Sarjan kirjat:


title: Laura Saarikoski

text: Laura Saarikoski (o.s. Pekonen, s. 24. syyskuuta 1974) on suomalainen journalisti ja Helsingin Sanomien toimittaja. Hänet tunnetaan erityisesti Yhdysvaltain politiikan toimituksesta. Helsingin Sanomien toimittaja Saska Saarikoski on hänen puolisonsa.


title: Laura Saarikoski

text: Saarikoski valittiin 2017 vuoden journalistiksi ja palkittiin Bonnierin Journalistipalkinnolla Vuoden journalisti -sarjassa.


title: Laura Saarikoski

text: Laura Saarikoski on käynyt Uudessa-Seelannissa Marist Sisters’ Collegea, jonka jälkeen hän on valmistunut ylioppilaaksi Pohjois-Tapiolan lukiosta 1994. Vuodesta 1995 Saarikoski toimi Helsingin Sanomien kaupunkitoimituksen toimittajana. Vuonna 2005 hän valmistui yhteiskuntatieteiden maisteriksi Tampereen yliopistosta sivuaineena poliittinen historia. Yhdysvaltain politiikan sivuaineopintoja hän kävi Yhdysvalloissa George Washingtonin yliopistolla vuosina 1998–2000. Asuessaan Washingtonissa vuosina 1997–2001 hän toimi myös Helsingin Sanomien vakituisena avustajana. Vuosina 2003–2005 Saarikoski toimi Helsingin Sanomien politiikan toimittajana. Vuodesta 2005 vuoteen 2013 Saarikoski toimi Helsingin Sanomien Sunnuntai-osaston esimiehenä. Tänä aikana hän oli myös stipendiaattina Oxfordin yliopiston Reuters-instituutissa Britanniassa vuosina 2011–2012. Saarikoski on työskennellyt kirjeenvaihtajana Yhdysvalloissa vuodet 2014–2018. Hän siirtyy Helsingin Sanomien toimituspäälliköksi vuoden 2019 alusta.


title: Laura Saarikoski

text: Laura Saarikosken puoliso on Saska Saarikoski. Heillä on kaksi lasta Toivo Saarikoski ja Armas Saarikoski.


title: Laura Friman

text: Laura Friman (s. 17. joulukuuta 1980 Hämeenlinna) on kirjailija ja toimittaja, joka on opiskellut englantilaista filologiaa Helsingin yliopistossa ja kirjoittanut uransa aikana muun muassa Imagelle, Trendille, ja Helsingin Sanomille sekä toiminut radiotoimittajana Radio Helsingin aamuohjelmassa. Hän on myös yksi "Iholla"-sarjan osallistujina sen vuonna 2017 kuvattavana kautena. Hän on kirjoittanut rap-yhtye JVG:n elämäkerran, joka päätyi vuoden 2016 myydyimpien tietokirjojen listoille ja palkittiin muun muassa Kirja-Femma-ehdokkuudella.


title: Laura Friman

text: Helmikuussa 2017 laulaja Saara Aalto paljasti yhteistyön Laura Frimanin kanssa. "Saara Aalto. No fear" -kirja julkaistaan Aallon Hartwall Arenan "In my wildest dreams" -konsertin yhteydessä 15. huhtikuuta 2017.


title: Laura Friman

text: Friman oli naimisissa vuosina 2015–2019 Aleksi-etunimisen miehen kanssa ja heillä on kaksi poikaa, Sulo ja Uljas.


title: Kultainen kypärä (sarjakuva)

text: Kultainen kypärä (engl. "The Golden Helmet") on Carl Barksin käsikirjoittama ja piirtämä 32-sivuinen sarjakuvatarina vuodelta 1951.


title: Kultainen kypärä (sarjakuva)

text: Museon vahtimestarina työskentelevä Aku Ankka löytää vanhasta viikinkilaivasta kartan, josta käy ilmi Labradorin niemimaalle kätketyn viikinkien kultaisen kypärän sijainti. Simppu Sininen ja hänen asianajajansa Kalle Kepuli vaativat kartan itselleen ja lähtevät etsimään kruunua, sillä sen avulla Sininen voisi todistaa olevansa Amerikan löytäneen viikinkipäällikön jälkeläinen ja siten koko Pohjois-Amerikan hallitsija. Aku, Tupu, Hupu ja Lupu sekä museon kuraattori lähtevät heidän peräänsä löytääkseen kruunun ensimmäisinä.


title: Kultainen kypärä (sarjakuva)

text: "Kultainen kypärä" julkaistiin alun perin "One Shots" -lehden numerossa 408 vuonna 1952. Suomessa tarina julkaistiin ensimmäistä kertaa "Aku Ankka" -lehden numerossa 9B/1955.


title: Kultainen kypärä (sarjakuva)

text: Don Rosa on tehnyt "Kultaiselle kypärälle" jatko-osan nimeltä "Kolumbuksen kadonneet kartat", joka julkaistiin vuonna 1995.


title: Kristofers Bindulis

text: Kristofers Bindulis (s. 17. syyskuuta 1995 Riika, Latvia) on latvialainen jääkiekkopuolustaja, joka pelaa NHL-joukkue Washington Capitalsin organisaatiossa. Hän pelannee lähinnä AHL-joukkue Hershey Bearsissa.


title: Kristofers Bindulis

text: Bindulis debytoi Latvian pääsarjassa jo 16-vuotiaana SK Riika 17:n paidassa kaudella 2011–2012. Hänen tulokaskautensa toi 35 runkosarja- ja kolmessa playoff-ottelussa tehot 2+11=13. Kaudella 2012–2013 Bindulis pelasi HK Juniors Riian paidassa sekä Latvian liigaa että Venäjän nuorten B-sarjaa, joista ensimmäisenä mainitussa sarjassa hän oli joukkueen tehokkain puolustaja Artūrs Salijan kanssa tehoilla 2+6=8.


title: Kristofers Bindulis

text: Kaudeksi 2013–2014 Bindulis siirtyi Pohjois-Amerikkaan NAHL-junioriliigan Soo Eaglesiin. Kesken toisen siellä viettämänsä kauden 2014–2015 hän vaihtoi USHL-junioriliigan Des Moines Buccaneersiin. Kesällä 2015 NAHL-joukkue Aston Rebels varasi Bindulisin kymmenentenä pelaajana ja hän palasi liigaan kaudeksi 2015–2016. Bindulis nousi joukkueen kapteeniksi. Hän oli tehoilla 10+36=46 Rebelsin paras syöttäjä Ryan Cusinin kanssa ja sijoittui sisäisessä pistepörssissä neljänneksi. Bindulis sijoittui koko NAHL:n puolustajien pistepörssissä toiseksi edellään vain Lone Star Brahmasin Cam Clarke. Hänet valittiin kauden päätteeksi liigan tähdistökentälliseen. Kaudeksi 2016–2017 Bindulis siirtyi Lake Superior State Universityn yliopistojoukkueeseen.


title: Kristofers Bindulis

text: Maaliskuussa 2017 Bindulis teki kolmivuotisen tulokassopimuksen Washington Capitalsin kanssa. Hän liittyi samalla amatööritry-out -sopimuksella AHL-joukkue Hershey Bearsin vahvuuteen.


title: Kristofers Bindulis

text: Bindulis pelasi alle 20-vuotiaiden IA-divisioonan MM-kilpailuissa vuonna 2015, jolloin hän voitti pronssia. Bindulis pelasi myös alle 18-vuotiaiden MM-kilpailuissa vuonna 2013.


title: Hélène Tham

text: Hélène Tham (o.s. Murray, 16. joulukuuta 1843 – 26. heinäkuuta 1925) oli ruotsalainen säveltäjä ja pianonsoitonopettaja. Hän varttui musikaalisessa perheessä ja oli Jenny Lindin kummitytär. Hän oli vuodesta 1864 naimisissa teollisuusmies ja kansanedustaja Volrath Thamin kanssa.


title: Marguerite Porete

text: Marguerite Porete (k. 1. kesäkuuta 1310) oli ranskankielinen mystikko ja Yksinkertaisten sielujen peili -teoksen kirjoittaja. Hänet poltettiin roviolla harhaoppisena Pariisissa kesäkuussa 1310. Porete on yksi keskiajan tunnetuimmista kerettiläisistä, ja hänen teostaan käytettiin yhtenä perusteena antinomistisen, enimmäkseen kirkonmiesten kuvitteleman Vapaan Hengen harhaopin tuomitsemisessa 1300-luvulla.


title: Marguerite Porete

text: Useimpien keskiajan henkilöiden tavoin Margueriten varhaisista elämänvaiheista tiedetään hyvin vähän. Tiedot perustuvat lähes kokonaan hänen oikeudenkäyntiinsä. Hän oli kotoisin Hainaut'n kreivikunnasta, joka oli ranskankielinen mutta kuului Pyhään saksalais-roomalaiseen keisarikuntaan. Koska hän oli oikeudenkäyntinsä aikaan keski-ikäinen, hänen täytyy olla syntynyt noin 1260. Marguerite Porete ilmestyy lähteisiin teoksensa Yksinkertaisten sielujen peili myötä. Muinaisranskaksi kirjoitettu, keskiajan mystiikkaa edustava teksti kertoo sielun halusta luopua kaikesta muusta ja yhtyä Jumalaan rakkaudessa. Joskus vuosien 1296 - 1306 välisenä aikana Cambrain piispa määräsi teoksen poltettavaksi Valenciennessin kaupungissa Margueriten läsnä ollessa.


title: Marguerite Porete

text: Huolimatta kiellosta, Marguerite ei lopettanut kirjoitustensa levittämistä, ja inkvisiittori Guillaume Humbert ("Pariisilainen") määräsi hänet vangittavaksi 1308. Marguerite kieltäytyi puhumasta inkvisiittorille tai muille esivallan edustajille. Vuonna 1310 komissio, johon kuului 21 Pariisin yliopiston teologia, käsitteli viittätoista Margueriten kirjan väitettä ja tuomitsi ne kerettiläisiksi. Koska Marguerite kieltäytyi tunnustamasta kirjoitustensa harhaoppisuutta ja katumasta, hänet poltettiin Pariisissa kesäkuussa 1310.


title: Marguerite Porete

text: Vaikka Marguerite Poreten teos Yksinkertaisten sielujen peili tuomittiin harhaoppisena ja sen levittäminen kiellettiin, teos levisi myöhäiskeskiajalla latinan-, keski-englannin-, ja italiankielisinä käännöksinä. Alkuperäinen tuomio unohdettiin ja teosta pidettiin usein puhdasoppisena mystiikan tutkielmana. Margueriten teosta pidettiin pitkään kadonneena, kunnes 1946 Vatikaanissa säilynyt latinankielinen käsikirjoitus tunnistettiin Yksinkertaisten sielujen peilin käännökseksi.


title: Kaari Mattila

text: Kaari Mattila (ent. Päivi Mattila) on Ihmisoikeusliiton pääsihteeri. Mattila on toiminut Ihmisoikeusliiton pääsihteerinä vuodesta 2013, jolloin hän siirtyi tehtävään Amnestyn Suomen osaston ihmisoikeustyön johtajan tehtävästä.


title: Kaari Mattila

text: Mattila on koulutukseltaan valtiotieteiden tohtori. Hän väitteli Helsingin yliopistossa vuonna 2011 aiheenaan Intian kotien työsuhteet.


title: Kaari Mattila

text: Mattila on nostanut esiin Suomen lainsäädännöllisiä epäkohtia liittyen muun muassa vammaisten, turvapaikanhakijoiden ja köyhimpien ihmisten perus- ja ihmisoikeuksien toteutumisen suhteen.


title: Helvi Saarinen

text: Helvi Saarinen (25. maaliskuuta 1920 Helsinki – 1. syyskuuta 1996 Helsinki) oli suomalainen järjestöjohtaja, joka toimi Suomen YK-liiton puheenjohtajana vuosina 1975–1979. Hän edusti Suomen valtiota lukuisissa eri YK-kokouksissa ja oli aktiivinen Kansainvälisen solidaarisuussäätiön toimija.


title: Helvi Saarinen

text: Saarinen työskenteli sotien jälkeen Suomen Liiketyöntekijäin Liiton toimitsijana ja SAK:n opintosihteerinä. Hän valmistui vuonna 1951 yhteiskuntatieteiden maisteriksi Yhteiskunnallisesta korkeakoulusta ja oli muutaman vuoden Viialan kansalaisopiston johtajana ennen siirtymistään Kansaneläkelaitoksen työntekijäksi. Hän jäi Kelasta eläkkeelle jaostopäällikkönä vuonna 1985. Parhaiten Saarinen tunnettiin järjestötoiminnastaan, erityisesti Suomen YK-liitossa. Hän kuului Suomen valtuuskuntaan YK:n ensimmäisessä naiskonferenssissa Meksikossa vuonna 1975 ja oli jäsenenä YK:n vuonna 1993 asettamassa naisten asiaa käsitelleessä toimikunnassa. Saarinen oli myös Naisasialiitto Unionin puheenjohtaja vuodesta 1983 ja vaikutti lisäksi Kehitysyhteistyön palvelukeskus Kepassa sekä Sosialidemokraattisissa Naisissa.


title: Ovat syntini anteeksi suuret

text: Ovat syntini anteeksi suuret on hengellinen laulu, jonka on kirjoittanut Toini Hyvärinen (o.s. Teittinen). Hyvärinen oli lestadiolaistunut noin vuotta ennen laulun syntymistä. Hän oli joulun alla 1933 vierailemassa ystävättärensä luona, ja uskon asioista keskustellessa Lempi-ystävä sai kuulla synninpäästön omalle kohdalleen.


title: Ovat syntini anteeksi suuret

text: Seuraavana yönä Toini ei saanut unta, vaan hänen mieleensä nousivat laulun sanat, aivan kuin Pyhä Henki olisi ne hänelle sanellut. Hyvärinen kirjoitti laulun sanat nopeasti muistiin ja näytti niitä seuraavana päivänä ystävälleen.


title: Ovat syntini anteeksi suuret

text: Laulu tuli aluksi käyttöön Viipurissa Hyvärisen ystäväpiirissä. Jo seuraavana kesänä Oulun suurissa seuroissa Hyvärinen kuuli hämmästyksekseen omaa lauluaan laulettavan. Laulu oli levinnyt laajalle lyhyessä ajassa Hyvärisen ystävien välityksellä.


title: Ovat syntini anteeksi suuret

text: Laulu tuli Siionin laulut-kokoelmaan jo vuonna 1936 ja se on julkaistu myös muiden lestadiolaisryhmien laulukirjoissa.


title: Ovat syntini anteeksi suuret

text: Laulun sävelmä on ruotsalainen kansansävelmä, jota on laulettu mm. sanoilla "On laiva valmiina lähtöön" tai "Itämaille rientää mä tahdon" (Till Österland vill jag fara).


title: Ovat syntini anteeksi suuret

text: Laulun on kääntänyt ruotsiksi Elis Sjövall, ja sen otsikko alkaa 'Mina synder nu Gud har förlåtit' (Sions Sånger nro 136). Ruotsin vanhoillislestadiolaiset käyttävät O.H. Jussilan käännöstä 'Mina synder de äro förlåtna' (Sions Sånger och Psalmer nro 44).


title: Ovat syntini anteeksi suuret

text: Englanniksi laulu on käännetty vuonna 1963, Songs and Hymns of Zion-kokoelmassa (nro 348) laulu alkaa sanoilla "Now my burden of sin is forgiven". Samoilla sanoilla laulu löytyy myös ALC:n laulukirjasta Hymns and Songs of Zion (nro 477).


title: Riitta Pyykkö

text: Riitta Pyykkö on Turun yliopiston koulutuksen ja koulutusrakenteiden kehittämisestä vastaava vararehtori.


title: Riitta Pyykkö

text: Pyykkö on toiminut Turun yliopiston venäjän kielen professorina vuodesta 1997 lähtien, vararehtorina hän on toiminut vuodesta 2012. Pyykkö on tutkinut muun muassa politiikan kieltä, Venäjän kulttuurihistoriaa sekä kielen ja kulttuurin muutosten yhteyksiä.


title: Riitta Pyykkö

text: Vuonna 2002 julkaistiin kokoelma Pyykön kirjoituksia Venäjän historiasta ja nykypäivästä teoksessa "Maa jossa kaikki on mahdollista – kirjoituksia Venäjästä näkemyksiä aina Pietari Suuresta mafiaan, Neuvostoliitosta Vladimir Putiniin". Pyykön toimittamaa ohjelmasarjaa Venäjän kulttuurihistoriasta ja näkökulmista venäläisyyteen on julkaistu vuonna 2006 YLE:n Elävässä Arkistossa.


title: Riitta Pyykkö

text: Pyykkö toimi Korkeakoulujen arviointineuvoston (KKA) puheenjohtajana vuosina 2008-2014 sekä Suomen Kulttuurirahaston hallituksen säätiön puheenjohtajana toimikaudella 1.10.2016–30.9.2017. Opetus- ja kulttuuriministeri Sanni Grahn-Laasonen tiedotti 2. maaliskuuta 2017 asettaneensa Riitta Pyykön kieltenopetuksen selvityshenkilöksi.


title: Albertina Julin

text: Albertina Julin (o.s. Karberg; 1765 Oulu – 1835 Turku) oli Suomen vanhimman apteekin, Turun kaupunginapteekin omistaja vuosina 1820–1826. Julinilla oli sukuyhteydet kahteen tunnettuun apteekkarisuvun Karbergien ja Julineihin. Julin oli elinaikanaan tunnettu sekä Oulun että Turun seurapiireissä.


title: Albertina Julin

text: Albertina Julin syntyi vuonna 1765 Oulun kaupunginapteekkarin Jakob Karbergin (1730–1782) ja Elisabet Bongen (1725–1782) perheeseen. Albertina Karbergin molemmat vanhemmat menehtyivät vuonna 1782 ja pian sen jälkeen Albertina avioitui Oulun uuden kaupunginapteekkarin Johan Julinin kanssa. Albertina ja Johan Julinille syntyi viisi lasta: Johan Jakob, Erik, Albertina, Johanna Gustava ja Wilhelmina, minkä lisäksi yksi tytär kuoli jo varhain. Perhe asui 1700-luvun lopun ja 1800-luvun alun Oulussa, missä heillä oli keskeinen rooli kaupungin seurapiireissä. Vuonna 1813 Johan Julin osti Turun kaupunginapteekin ja Albertina muutti miehensä kanssa Turkuun.


title: Albertina Julin

text: Albertina Julin on marsalkka Mannerheimin isoisoäiti.


title: Albertina Julin

text: Oulussa Julinien perhe oli vireän tiede- ja kulttuurielämän keskipiste. Puhuttiin jopa Oulun ”juliaanisesta” loistokaudesta. Turussa Albertina Julin omisti Turun kaupunginapteekin miehensä kuoltua vuonna 1820 vuoteen 1826. Apteekki tunnettiin tuona aikana "Julinin lesken apteekkina".


title: Albertina Julin

text: Vuonna 2016 Finlandia-palkitussa Jukka Viikilän romaanissa Akvarelleja Engelin kaupungista arkkitehti Carl Ludvig Engel tilaa puutarhakasvien siemeniä Turusta Albertina Julinin apteekista.


title: Ellen Bergman

text: Eleonora ("Ellen") Magdalena Bergman (5. tammikuuta 1842 Strängnäsissä – 5. joulukuuta 1921) oli ruotsalainen laulupedagogi ja naisasianainen. Hänen isänsä oli kirkkoherra, filosofian tohtori ja teologian tohtori Axel Theodor Bergman (kuollut vuonna 1883 Dunkerissa) ja äitinsä Mathilda Helena Scholander (kuollut vuonna 1869 Dunkerissa).


title: Ellen Bergman

text: Bergman opiskeli sellonsoittoa, urkujensoittoa, harmoniaoppia ja yksinlaulua Tukholman kuninkaallisessa musiikkikorkeakoulussa vuosina 1864-1869, suoritti urkurintutkinnon vuonna 1867 ja valmistui Ruotsin kuninkaallisesta musiikkiakatemiasta vuonna 1870. Hän opetti laulua opettajaseminaarissa ja valtiollisessa tyttöjen normaalikoulussa vuosina 1868-1898, laulun alkeita konservatoriossa vuonna 1870 ja yksinlaulua vuosina 1873-1899. Hän toimi väliaikaisena johtajana sekä yksin- ja kuorolaulun opettajana Isis Conservatoryssa Yhdysvaltojen Point Lomassa vuosina 1900-1906. Konservatoriossa arvostettiin suuresti Bergmanin opetusta koululaulumetodiikassa. Hänet valittiin Ruotsin kuninkaallisen musiikkiakatemian jäseneksi numero 455 28. syyskuuta 1876, ja hänet palkittiin Illis Quorum -mitalilla vuonna 1899.


title: Ellen Bergman

text: Hänen johdollaan opiskelivat laulua muun muassa Sven Scholander, Selma Ek ja Dagmar Möller.


title: Ellen Bergman

text: August Strindberg käytti kirjeessä vuodelta 1884 Bergmanista nimitystä "den djefla maran Ellen Bergman". Tämä johtui Bergmanin mielipiteistä naisten emansipaation suhteen. Bergman oli 1880-luvun alkupuoliskolla ruotsalaisen osaston jäsenenä Federationin. Federation oli kansainvälinen järjestö, joka taisteli prostituution sääntelyä vastaan. Historioitsija Yvonne Svanströmin mielestä Bergman oli aikanaan hyvin radikaali nainen. Järjestö kuului osana "British, Continental and General Federationiin", joka yhdistyi Josephine Butlerin vuonna 1868 perustamaan "Ladies' National Associationiin". Ellen Bergman oli aktiivinen kirjoittaja ja puhuja järjestön alkuvuosina, mutta luopui siitä vuonna 1885. Fredrika Bremerin lehdessä Dagny numero 2 1912 Bergmania kuvattiin "lämpimäksi naisasian ystäväksi".


title: Elina Pirjatanniemi

text: Elina Pirjatanniemi (s. 21. elokuuta 1966 Tampere) on kansainvälisen oikeuden ja valtionsääntöoikeuden professori Åbo Akademissa sekä Åbo Akademin ihmisoikeusinstituutin johtaja. Pirjatanniemi on tutkinut muun muassa turvapaikkalainsäädäntöä ja maahanmuuttolainsäädäntöä, ihmisoikeuksia rikosoikeuden kontekstissa, ihmisoikeuksia ja yhteiskunnallista muutosta sekä kansallisen ja kansainvälisen oikeuden välistä suhdetta. Hän toimii lisäksi kolumnistina "Turun Sanomissa" sekä "Hufvudstadsbladetissa".


title: Elina Pirjatanniemi

text: Pirjatanniemi on valmistunut yhteiskuntatieteiden maisteriksi Åbo Akademista 1993 ja oikeustieteiden maisteriksi Turun yliopistosta. Hän on myös valmistunut oikeustieteen dosentiksi rikosoikeuden alalta Turun yliopistosta sekä oikeustieteen tohtoriksi niin ikään Turun yliopistosta.


title: Elina Pirjatanniemi

text: Pirjatanniemi on toiminut opiskeluaikanaan aktiivina Åbo Akademin yhteiskuntatieteiden ainejärjestö SF-klubbenissa, ja nykyään hän toimii järjestön kuraattorina.


title: Elina Pirjatanniemi

text: Pirjatanniemi on tutkinut rikosoikeutta keskittyen erityisesti ympäristörikosoikeuteen, minkä alalta hän on kirjoittanut kaksi monografiaa: Vihertyvä rikosoikeus: Ympäristökriminalisointien oikeutus, mahdollisuudet ja rajat sekä Ympäristörikokset.


title: Elina Pirjatanniemi

text: Pirjatanniemi on lisäksi ollut mukana kirjoittamassa useita oppikirjoja, toimittanut useita alansa teoksia sekä artikkeleita myös kansainvälisissä julkaisuissa.


title: Elina Pirjatanniemi

text: Pirjatanniemi toimii myös kolumnistina pääkaupunkiseudun ruotsinkielisessä lehdessä "Hufvudstadsbladetissa" sekä "Turun Sanomissa".


title: Elina Pirjatanniemi

text: Elina Pirjatanniemi ja RKP:n kansanedustaja Stefan Wallin menivät naimisiin vuonna 1995. Heillä on kaksi tytärtä. Pari haki avioeroa vuoden 2016 toukokuussa.


title: Elina Pirjatanniemi

text: Elina Pirjatanniemi on saanut useita palkintoja työstään:


title: Brothers in Arms (pelisarja)

text: Brothers in Arms on Ubisoftin julkaisema videopelisarja, johon kuuluvat:


title: Brothers in Arms (pelisarja)

text: Pelisarja on toiseen maailmansotaan sijoittuva toimintapelien sarja.


title: Saan laulaa armon lähteestä

text: Mä laulelen nyt verestä on ruotsalaisen kanttori ja kansakoulunopettaja August Östlundin (1846–1945) kirjoittama hengellinen laulu, joka ruotsiksi alkoi sanoilla "Emedan blodet räcker till". Se julkaistiin 1873 kokoelmassa Andeliga Sånger. Laulu ankkuroitui vahvasti herrnhutilaisperinteeseen, joka Östlundille oli tuttua. Laulu on ollut tunnettu sekä Ruotsissa että Suomessa monien eri kristillisten ryhmien keskuudessa.


title: Saan laulaa armon lähteestä

text: Laulusta on löydetty kaksi eri suomennosta, "Kun veri yhä riittää vaan" sekä 'Mä laulelen nyt verestä". Ensimmäisenä mainitun suomennoksen muokkausta käytetään mm. Siionin kanteleessa (Kun veri kallis Jeesuksen). Jälkimmäinen tuli Leonard Typön "Kotimaan virsiä"-kokoelmaan 1912 ja on tunnetumpi lestadiolaisen liikkeen parissa.


title: Saan laulaa armon lähteestä

text: Laulun sävelmä on toisinto Johann Crügerin sävelmästä. Ruotsissa yleisemmässä käytössä taas on ollu Östlundin oma sävelmä.


title: Saan laulaa armon lähteestä

text: Ruotsiksi laulun sanat kuuluvat "Nu vill jag sjunga om det blod". Amerikan lestadiolaiset laulavat laulua sanoilla "I'm singing of the sacred blood".


title: Fairphone

text: Fairphone on hollantilainen elektroniikkayhtiö. Se aloitti startup-yrityksenä vuonna 2013. Se valmistaa kestävän kehityksen periaatteiden mukaisesti tuotettuja modulaarisia älypuhelimia, joihin voi helposti itse vaihtaa osia. Yhtiö pyrkii hankkimaan puhelimissaan käytettävät mineraalit eettisesti toimivista kaivoksista.


title: Ranskan ympäriajo 2017

text: Ranskan ympäriajo 2017 oli järjestyksessään 104. maantiepyöräilyn Ranskan ympäriajo. Se alkoi henkilökohtaisella aika-ajolla Saksan Düsseldorfissa 1. heinäkuuta ja päättyi Pariisiin 23. heinäkuuta 2017. Saksan puolella ajettiin kolme etappia. Ranskassa reitti kulki viiden vuoriston alueella. Etappeja poljettiin Pyreneillä ja Alpeilla, Juravuoristossa, Ranskan keskiylängöllä ja Vogeesien vuoristossa.


title: Tom Clancy’s Ghost Recon

text: Tom Clancy's Ghost Recon on Ubisoftin pelisarja.


title: Tom Clancy’s Ghost Recon

text: Useat sarjan osat on kehittänyt Red Storm Entertainment."Tom Clancy's Ghost Recon" on salanimellä "David Michaels" kirjoitettu kirja.


title: Milja Sarkola

text: Milja Sarkola (s. 1975) on suomenruotsalainen teatteriohjaaja ja näytelmäkirjailija. Hänen teoksensa käsittelevät muun muassa perhesuhteita, seksuaalisuutta, julkisuutta ja yksityisyyttä.


title: Milja Sarkola

text: Sarkola valmistui ohjaajaksi Teatterikorkeakoulusta vuonna 2006. Hän toimi Teatteri Takomon taiteellisena johtajana yhdessä Pauliina Feodoroffin kanssa vuosina 2008–2012. Hän on ohjannut useita näytelmiä eri näyttämöille sekä suomeksi että ruotsiksi. Hänen ensimmäinen oma näytelmänsä, "Perheenjäsen", sai ensi-iltansa Teatteri Takomossa 2011. Sarkola paitsi kirjoitti myös ohjasi teoksen. "Perheenjäsen" palkittiin Thalia-palkinnolla.


title: Milja Sarkola

text: Muita Sarkolan kirjoittamia näytelmiä ovat "Kivet suuhun" (2006, yhdessä Heini Junkkaalan kanssa), "Jotain toista – Henkilökohtaisen halun näyttämö" (Q-teatteri 2015) sekä "Allt som sägs" (Teater Viirus 2016).


title: Milja Sarkola

text: Sarkolan työstä on sanottu, että hänen kimmokkeensa kirjoittamiseen löytyy ”tarpeesta lausua asioita ääneen, halusta tavoittaa jokin havainto tai kokemus kielen kautta mahdollisimman tarkasti”.


title: Milja Sarkola

text: Sarkolan esikoisnäytelmä "Perheenjäsen" on omakohtainen kuvaus teatteriperheestä, jonka jäsenet omistautuvat työlleen eivätkä tunne toisiaan. Teos käsittelee myös teatterin tekemistä ja liikkuu erilaisilla kerronnan tasoilla: esityksessä valmistetaan esitystä ja puhutaan siitä.


title: Milja Sarkola

text: "Jotain toista" käsittelee seksuaalista halua ja sen tuottamaa puhetta. Sarkola kertoo, että kirjoittaessa aiheeksi tarkentui estyneen ihmisen suhde haluun. Näytelmän pääosassa on homoseksuaalinen nainen, teatteriohjaaja, joka valmistaa esitystä halusta ja tuo näyttämölle omat seksuaaliset kokemuksensa.


title: Milja Sarkola

text: "Allt som sägs" on kasvukertomus, jonka ensimmäinen puolisko kuvaa täydellisyyteen pyrkivän tytön lapsuutta ja teini-ikää, toinen aikuisen naisen itsereflektointia. Esitys käsittelee muun muassa yksinäisyyttä ja paljastumisen ja torjutuksi tulemisen pelkoa.


title: Milja Sarkola

text: Milja Sarkolan isä on näyttelijä ja teatterinjohtaja Asko Sarkola. Hänen veljensä on näyttelijä Sampo Sarkola.


title: Vallasta juopuneet

text: Vallasta juopuneet (suomenkielisenä nimenä myös A Comedy of Power; ; ) on vuonna 2006 ensi-iltansa saanut Claude Chabrolin ohjaama ja käsikirjoittama ranskalais-saksalainen jännitysdraamaelokuva, jonka pääosia näyttelevät Isabelle Huppert, François Berléand ja Patrick Bruel. Chabrolin ohella elokuvaa oli käsikirjoittamassa myös Odile Barski. Elokuvan tuottajana oli Patrick Godeau.


title: Vallasta juopuneet

text: "Vallasta juopuneet" perustuu löyhästi tositapahtumiin. Chabrol sai elokuvan idean 1990-luvun poliittisesta "Affaire Elf" -finanssiskandaalista, jossa ranskalaista, valtion omistamaa öljy-yhtiö Elf Aquitainea syytettiin oikeudessa korruptiosta ja kavalluksesta. Tapauksen tutkintatuomarina oli Eva Joly, johon Isabelle Huppertin näyttelemä Jeanne Charmant-Killman perustuu.


title: Vallasta juopuneet

text: "Vallasta juopuneet" sai ensi-iltansa vuoden 2006 Berliinin elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen karhun saajaksi.


title: Vallasta juopuneet

text: Arvostettu tutkintatuomari Jeanne Charmant-Killman (Isabelle Huppert) saa tehtäväkseen tutkia monimutkaista rahavarojen kavallustapausta. Selvittäessään rahojen väärinkäyttöä Charmant-Killman saa vastaansa vaikutusvaltaisen teollisuuskonsernin johtajan, Michel Humeaun (François Berléand). Mitä syvemmälle hänen tutkimuksensa tunkeutuvat, sitä voimakkaammaksi käy hänen pakkomielteinen tarpeensa ratkaista tapaus. Samalla kun tapaus alkaa hiljalleen avautua, hänen yksityiselämänsä alkaa sen sijaan murentua. Tutkimukset vetävät Charmant-Killmania yhä enemmän mukaansa ja hänen on päätettävä, kuinka pitkälle hän on valmis menemään tutkimuksissaan ja millä hinnalla hän on valmis uhraamaan itsensä ratkaistakseen tapauksen.


title: Vallasta juopuneet

text: "Vallasta juopuneet" -elokuvan kuvaukset alkoivat 23. toukokuuta 2005. Elokuva kuvattiin työnimellä "La Comédie du pouvoir" Pariisissa ja Le Vésinetin kunnassa Yvelinesissa Ranskassa 6 990 000 euron budjetilla. Elokuvan tuotantoyhtiöinä olivat ranskalaiset Alicéleo, France 2 Cinéma ja Ajoz Films sekä saksalainen Integral Film. Elokuvan virallinen traileri julkaistiin 17. tammikuuta 2006.


title: Vallasta juopuneet

text: "Vallasta juopuneet" sai ensi-iltansa Berliinin elokuvajuhlilla Saksassa 16. helmikuuta 2006. Elokuvan Ranskan ensi-ilta oli 22. helmikuuta 2006 ja Saksan teatteriensi-ilta 20. heinäkuuta 2006. Pan-Européenne oli elokuvan teatterilevittäjänä Ranskassa ja Concorde Filmverleih GmbH Saksassa. "Vallasta juopuneet" ei saanut Suomessa teatteriensi-iltaa, mutta se esitettiin Rakkautta ja anarkiaa -elokuvajuhlilla Helsingissä 15. syyskuuta 2006. Elokuva keräsi Ranskassa teatterikierroksensa aikana 1 103 122 katsojaa ja 6 992 466 dollarin lipputulot. Elokuva tuotti maailmanlaajuisesti 8 983 632 dollarin lipputulot.


title: Vallasta juopuneet

text: "Vallasta juopuneet" on saanut elokuvakriitikoilta myönteisen vastaanoton. Rotten Tomatoes -sivuston mukaan 81% kriitikoista on antanut elokuvalle positiivisen arvosanan 6,6/10 keskiarvolla. Keräys perustuu 36 arviointiin. 1 383 käyttäjästä 45% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 13 arvostelun perusteella elokuva on saanut 64 pistettä sadasta mahdollisesta. Metacriticin neljä käyttäjää on antanut elokuvalle keskiarvon 8,0/10. Internet Movie Databasen 2 425 käyttäjää on antanut elokuvalle keskiarvon 6,4/10.


title: Vallasta juopuneet

text: "Vallasta juopuneet" julkaistiin DVD:lle Ranskassa 5. lokakuuta 2006, Saksassa 25. tammikuuta 2007 ja Suomessa 29. elokuuta 2007.


title: Stand Still Stay Silent

text: Stand Still Stay Silent on suomenruotsalaisen Minna Sundbergin vuonna 2013 aloittama, edelleen jatkuva verkkosarjakuva, joka sijoittuu post-apokalyptiseen tulevaisuuden Skandinaviaan. Sarjakuva julkaistaan englanniksi, ja sen ensimmäiset 323 sivua kokoava Indiegogo-joukkorahoitettu sarjakuva-albumi Stand Still Stay Silent Book 1 ilmestyi vuonna 2015. Joukkorahoituskampanja tuotti lähes 125 000 dollaria. Vuonna 2017 sarjan toisen albumin Kickstarter-joukkorahoituskampanja tuotti runsaat 250 000 dollaria.


title: Stand Still Stay Silent

text: Vuonna 2015 Stand Still Stay Silent voitti Reuben-palkinnon pitkä verkkosarjakuva -kategoriassa.


title: Stand Still Stay Silent

text: Stand Still Stay Silent –verkkosarjakuvan maailmassa suurin osa ihmiskunnasta ja suuri osa nisäkkäistä on kuollut globaaliin pandemiaan. Pian tämän jälkeen maailmaan on ilmestynyt erilaisia hirviöitä, jotka muistuttavat pohjoismaisten myyttien olentoja kuten peikkoja ja jättiläisiä. Vain Islanti ja pienet eristyneet yhteisöt muissa Pohjoismaissa ovat selvinneet pandemiasta ja käyvät jatkuvaa taistelua hirviöitä vastaan. Ihmiset ovat palanneet Pohjolan vanhoihin uskontoihin, ja havainneet muinaiset riimut ja loitsut kiväärien veroisiksi aseiksi taistelussa hirviöitä vastaan.


title: Stand Still Stay Silent

text: Sarjakuva alkaa prologilla, joka kertoo, miten ihmiset eri Pohjoismaissa pelastuivat pandemiasta. Varsinainen tarina sijoittuu kolme sukupolvea myöhempään aikaan. Se seuraa Pohjolan eri kansallisuuksista koottua pientä tutkimusretkikuntaa, joka lähtee Juutinrauman sillan yli pandemian 90 vuotta aiemmin autioittamaan Tanskaan. Takaumat kertovat terveysviranomaisten epätoivoisesta taistelusta nopeasti etenevää pandemiaa vastaan.


title: Stand Still Stay Silent

text: Sundberg on saanut tunnustusta erityisesti värien käytöstä ja kauniista maisemakuvista, jotka luovat terävän kontrastin raunioissa ja erämaissa vaaniville hirviöille. Tarinaa taustoittavat kartat avaavat Pohjoismaiden maantiedettä ja pandemian jälkeistä historiaa myös kansainvälisille lukijoille.


title: Stand Still Stay Silent

text: Sarjakuvan nimi, Stand Still, Stay Silent viittaa ”ensimmäiseen sääntöön”, joka neuvoo parhaan tavan selvitä kohtaamisesta hirviön kanssa. Pakoon juokseminen tai avun huutaminen ei kannata, paras vaihtoehto on toivoa, ettei hirviö huomaa.


title: Pikku prinssi (elokuva)

text: Pikku prinssi (ransk. Le Petit Prince, engl. The Little Prince) on vuonna 2015 ilmestynyt ranskalais-amerikkalainen 3D-animaatioelokuva. Elokuva perustuu Antoine de Saint-Exupéryn samannimiseen romaaniin.


title: Lomé-Tokoinin kansainvälinen lentoasema

text: Lomé-Tokoinin kansainvälinen lentoasema (), tunnetaan myös nimellä Gnassingbé Eyadéman kansainvälinen lentoasema ("Aéroport international Gnassingbé-Eyadema") on lentoasema Togon pääkaupungissa Loméssa.


title: Lontilanjoen valuma-alue

text: Lontilanjoen valuma-alue (vesistöaluetunnus 35.27) on Pirkanmaalla Akaassa ja Hämeenlinnan Kalvolassa sijaitseva Vanajaveden alaosan alueella (35.22) Vanajaveden luoteisosassa Konhonselkään laskevan, yläjuoksulla Lontilanjokena ja alajuoksulla Nahkialanjokena tunnetun, joen valuma-alue.


title: Lontilanjoen valuma-alue

text: Lontilanjoen valuma-alueen pinta-ala on 119 km², jonka maankäytöstä on 8,2 % taajama-alueiden ja asuinalueiden käytössä, 20,4 % on maatalouden käytössä. Metsät, puusto ja kosteikot muodostavat 71,0 % alueesta ja vesistöille jää loput 0,8 % alueesta.


title: Lontilanjoen valuma-alue

text: Se kuuluu Kokemäenjoen vesistöön (vesistöaluetunnus 35) ja on Vanajaveden–Pyhäjärven alueessa (35.2) toisen jakovaiheen seitsemäs osa-alue (35.27), joka laskee Vanajaveden alaosan alueeseen (35.22). Valuma-alue on jaettu vielä kolmeen kolmannen jakovaiheen osa-alueiseen. Ensimmäinen on Nahkialanjoen alue (35.271), joka alkaa Toijalan taajamassa Nahkialanjärven luusuasta ja päättyy Nahkialanjoen joensuuhun Vanajaveteen. Toinen alue on Nahkialanjärven alue (35.272) ja se alkaa Lontilan kylältä. Se sisältää ne ojat, jotka laskevat kapealta alueelta Nahkialanjokeen. Lontilan kylän pohjoispuolella sijaitsee Lontilanjoen yläosan valuma-aluen (35.273). Koko Lontilanjoen valuma-alueella sijaitsee 14 suhteellisen pientä järveä ja lampea. Niistä merkittävimmät ovat lasketun Ojajärven kaksi erillistä järviallasta Ojajärvi (eteläinen) (20 hehtaaria eli ha), Ojajärvi (pohjoinen) (18 ha) sekä vielä Ahvenuslammi (14 ha). Alueella asuu pääasiassa Akaassa Toijalan asukkaita ja entisen Kalvolan alueen asukkaita, joita on yhteensä korkeintaan 10 000.


title: Lontilanjoen valuma-alue

text: Nahkialanjärvi sijaitsee Toijalan taajama-alueella ja siihen laskee etelästä Lontilanjoki ja siitä laskee pois Nahkialanjoki. Tämä laskee Vanajaveden Konhonselkään läpi kuivuneen Rätönjärven. Lontilanjoki virtaa laajan peltoaukean läpi, joka alkaa Vehkojan ja Ohtisten suunnalta. Tässä peltomaisemassa pienen Mastian laskuoja yhtyy pääjokeen. Se jää ainoaksi Nahkialanjoen alueen järveksi. Lontilan kylän kaakkoispuolella yläjuoksulla joen ominauudet ovat aivan erilaiset sen alajuoksuun verrattuna.


title: Lontilanjoen valuma-alue

text: Täällä joki kiemurtelee kapeana ojana kerätessään vasta vettä uomaana. Pohjoisen Ojajärven laskuoja Ravinoja kiemurtelee mäkisessä maastossa ja yhtyy pääjokeen Vehkojassa. Ojajärvi oli aiemmin suurempi järvi, jota on laskettu muutamaan otteeseen. Sen eteläistä järvenosaa kutsutaan myös Ojajärveksi. Järvi ja sen lähiympäristö on luonnonsuojelualuetta. Ravinojaan laskee myös varsin korkealla sijaitseva Ahvenuslammi. Ohtisissa pääuomaan yhtyy Ruskeanoja, joka laskee Saapaslammista. Samalta kangasylängöltä, mutta omaa laskuojaansa myöten, laskevat pienet harjulammet Lapiolammi, Valkealammi sekä kaksi muuta nimetöntä lampea. Oman kokonaisuuden muodostavat Vääräjärvi ja Pikku Ohtislammi, jotka laskevat Iso Ohtislammin kautta Lontilanojaan.


title: Minna Sundberg

text: Minna Sundberg (s. 9. tammikuuta 1990) on Ruotsissa syntynyt suomenruotsalainen kuvittaja ja sarjakuvataiteilija. Hänen tunnetuimpia teoksiaan ovat verkkosarjakuvat "Redtail's Dream" ja "Stand Still Stay Silent".


title: Minna Sundberg

text: Minna Sundberg syntyi vuonna 1990 Ruotsissa asuneeseen suomalaisperheeseen, joka muutti takaisin Suomeen 1997. Hän valmistui 25-vuotiaana Aalto-yliopiston Taiteiden ja suunnittelun korkeakoulun graafisen suunnittelun koulutusohjelmasta taiteen kandidaatiksi.


title: Minna Sundberg

text: Vuonna 2015 Sundbergin "Stand Still, Stay Silent" -verkkosarjakuva voitti ensimmäisenä suomalaisena Reuben-palkinnon pitkän verkkosarjakuvan kategoriassa.


title: Minna Sundberg

text: Ensimmäisenä opiskeluvuonnaan verkkosarjakuvataiteilijan uraa suunnitellut Sundberg aloitti useita ”harjoitussarjakuvia”, joista yhdestä kehittyi "A Redtail's Dream", 556-sivuinen suomalaista mytologiaa hyödyntävä verkkosarjakuva. Hänen toinen sarjakuvansa, edelleen jatkuva "Stand Still, Stay Silent", sijoittuu Pohjoismaihin post-apokalyptisessa tulevaisuudessa 2100-luvun alussa.


title: Minna Sundberg

text: Vuosina 2013 ja 2014 Sundberg järjesti kaksi onnistunutta Indiegogo-joukkorahoituskampanjaa rahoittaakseen verkkosarjakuviensa painettujen versioiden julkaisemisen.


title: Minna Sundberg

text: "Stand Still, Stay Silentin" kielikuntia kuvaava infosivu on julkaistu erillisenä julisteena, joka on saanut suosiota erityisesti kielitieteilijöiden keskuudessa.


title: Minna Sundberg

text: Sundbergin sarjakuvia on pidetty hyvinä esimerkkeinä verkkosarjakuvan kypsymisestä ilmaisuvoimaiseksi mediaksi.


title: Tirreno–Adriatico 2017

text: Tirreno–Adriatico 2017 on järjestyksessään 52. maantiepyöräilyn Tirreno–Adriatico-kilpailu. Kilpailu alkoi joukkueaika-ajolla Camaioressa 8. maaliskuuta ja päättyy henkilökohtaiseen aika-ajoon San Benedetto del Trontossa 14. maaliskuuta.


title: Giampaolo Dall’Ara

text: Giampaolo Dall’Ara (s. 8. heinäkuuta 1968 Rimini) on italialainen entinen Sauberin Formula 1 -tallin insinööri. Dall’Ara aloitti uransa Sauberilla vuonna 2000.


title: Giampaolo Dall’Ara

text: Kaudella 2004 Dall’Ara toimi Giancarlo Fisichellan, 2005–2006 Jacques Villeneuven ja 2007–2008 Nick Heidfeldin kisainsinöörinä. Kaudesta 2009 lähtien hän toimi tallin insinööriosaston johtajana lukuun ottamatta kautta 2013, jolloin hän toimi tallin strategiajohtajana. Tammikuussa 2016 Dall’Ara jätti Sauberin.


title: IL-2 Sturmovik (pelisarja)

text: IL-2 Sturmovik on lentosimulaattorisarja, joka on saanut nimensä neuvostoliittolaisesta Iljušin Il-2 maataistelukoneesta.


title: IL-2 Sturmovik (pelisarja)

text: Sarjan ensimmäinen osa julkaistiin Microsoft Windows -alustalle vuonna 2001.


title: IL-2 Sturmovik (pelisarja)

text: Sarjan kehitys on nykyisin Rise of Flight -simulaattorista tunnetun 777 Studiosin hallussa. on kehitetty yhteistyössä simulaattorin tekijöiden kanssa.


title: IL-2 Sturmovik (pelisarja)

text: Jatko-osat ja jatkavat kehitystä.


title: IL-2 Sturmovik (pelisarja)

text: "Battle of Moscow" ja "Battle of Kuban" ovat saatavilla erillisinä, mutta voivat myös käyttää laajennuksena "Battle of Stalingradiin".


title: Ero (vuoden 1994 elokuva)

text: Ero () on vuonna 1994 ensi-iltansa saanut ranskalainen psykologinen draamaelokuva, jonka on ohjannut Christian Vincent. Elokuvan pääosissa ovat Isabelle Huppert ja Daniel Auteuil, jotka saivat roolisuorituksistaan parhaan nais- ja miespääosan César-ehdokkuudet. "Ero" perustuu Dan Franckin romaaniin "La Séparation" (1991), jonka pohjalta Franck ja Vincent laativat elokuvan käsikirjoituksen. Elokuvan tuottajana oli Claude Berri.


title: Ero (vuoden 1994 elokuva)

text:
Pariisilaiset Anne (Isabelle Huppert) ja Pierre (Daniel Auteuil) ovat olleet avoliitossa pari vuotta ja heillä on vähän yli vuoden vanha Loulou-niminen poika (Louis Vincent), joka viettää päivänsä lastenhoitajansa, Laurencen (Laurence Lerel), kanssa. Annen ja Pierren parhaat ystävät ovat Victor (Jérôme Deschamps) ja Claire (Karin Viard), jotka elävät myös avoliitossa. Pierre alkaa pian tuntea, että Anne on etääntymässä hänestä. Myöhemmin juhlissa Anne kertoo Pierrelle rakastavansa toista miestä. Pierre ottaa uutisen tyynesti vastaan ja näyttää jopa hyväksyvän Annen suhteen, mutta heidän parisuhteensa rapistuu erittäin nopeasti ja Pierrestä tulee väkivaltainen Annea kohtaan.
"Ero" sai ensi-iltansa Ranskassa 9. marraskuuta 1994 ja oli AMLF:n teatterilevittämä. Elokuva keräsi Ranskassa teatterikierroksensa aikana 486 751 katsojaa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 17. syyskuuta 1999.


title: Ero (vuoden 1994 elokuva)

text: Rotten Tomatoes -sivuston mukaan 91% kriitikoista on antanut elokuvalle positiivisen arvosanan 7,5/10 keskiarvolla. Keräys perustuu 11 arviointiin. 656 käyttäjästä 66% on antanut elokuvalle positiivisen arvosanan 3,3/5 keskiarvolla. Internet Movie Databasen 802 käyttäjää on antanut elokuvalle keskiarvon 7,1/10.


title: Ero (vuoden 1994 elokuva)

text: "Ero" julkaistiin Ranskassa DVD:lle 24. elokuuta 1999.


title: Eric Gandelin

text: Eric Gandelin (s. 12. maaliskuuta 1977 Bourg-la-Reine) on ranskalainen Sauberin Formula 1 -tallin pääsuunnittelija. Gandelin on työskennellyt Sauberilla vuodesta 2002 lähtien. Heinäkuusta 2013 lähtien hän on toiminut tallin pääsuunnittelijana korvaten tehtävässään Matt Morrisin. Aiemmin Gandelin on työskennellyt Prostilla vuosina 1999–2001.


title: Jeesus, ei vertaa sulle

text: Jeesus, ei vertaa sulle (Jeesuksen miss' on vertaa) on Olof Grenin 1778 julkaistu Sions Nya Sånger-kokoelmassa julkaistu laulu. Olof Gren (1716-1783) oli herrnhutilaispappi ja laulurunoilija. Laulun suomennos ilmestyi 1902 Merimieslähetysseuran julkaisemassa laulukokoelmassa.


title: Jeesus, ei vertaa sulle

text: Siionin laulut-kokoelmaan laulu tuli 1916, ja Pentti Koskelo uudisti sitä vuoden 1976 laulukirjaan. Uudistuksessa laulu sai vahvemman lestadiolaisen identiteetin.


title: Jeesus, ei vertaa sulle

text: Laulun sävelmä on ruotsalainen kansansävelmä, joka kertoo Pyhän Katariinan tarinan (Liten Karin). Sävelmä on julkaistu Suomessa koraalina jo 1868.


title: Hymns and Songs of Zion

text: Hymns and Songs of Zion on Amerikan rauhansanalaisten (ns. pikkuesikoisuus) eli Apostolic Lutheran Churchin julkaisema laulukirja. Ensimmäisen laulukirjan kokosi Mary Michelsen vuonna 1950.


title: Hymns and Songs of Zion

text: Kirja sisältää 670 hengellistä laulua ja virttä, joista osa on suomalaisten siirtolaisten mukana Suomesta Amerikkaan kulkeutuneita evankelis-luterilaisen kirkon virsiä sekä erityisesti lestadiolaisessa liikkeessä laulettuja lauluja. Kirjaan on lisätty paljon lauluja myös Amerikan vapaakirkollisista seurakunnista sekä metodistien käyttämiä hengellisiä lauluja ja virsiä.


Hymns and Songs of Zion


title: Perlman

text: Perlman on muun muassa seuraavien henkilöiden sukunimi:


title: Saan olla lapsi Jumalani

text: Oon lapsi Isän, Jumalani on O.H. Jussilan laulu, jonka hän oli perimätiedon mukaan sepittänyt vuonna 1915 Kuivaniemen pappilan mankelia pyörittäessään. Siionin laulut -kokoelmaan (nyk. nro 216) Jussila otti laulun jo seuraavana vuonna. Laulu löytyy myös Siionin matkalauluista numerolla 156.


title: Saan olla lapsi Jumalani

text: Laulun sävelmän on tehnyt Mikael Nyberg vuonna 1920. Sävelmä on tuttu herännäisvirrestä (Virsikirja 1986 nro 631) "Oi, Herra, jos mä matkamies maan".


title: Saan olla lapsi Jumalani

text: Laulu löytyy myös ruotsiksi sanoilla "Ett saligt barn till Gud jag nu är" (Sions Sånger nro 151) sekä englanniksi "A child of God the Father am I" (SHZ nro 550, HSZ nro 411).


title: Täällä usein korpimaata kulkeissain

text: Täällä usein korpimaata kulkeissain on amerikansuomaisen kauppias ja makkaratehtailija Heikki Mielosen (1888-1965) kirjoittama Siionin laulu. Se on syntynyt 1920-luvulla Amerikan lestadiolaisuuden vaikeina aikoina Waukeganissa Illinoisissa. Tiettävästi Amerikassa saarnamatkalla ollu Robert Vepsäläinen olisi tuonut laulun Suomeen.


title: Täällä usein korpimaata kulkeissain

text: Laulun sävelmä on toisinto kansansävelmästä, jonka arvellaan olevan nimenomaan amerikansuomalainen kansansävelmä.


title: Täällä usein korpimaata kulkeissain

text: Laulu on käännetty myös ruotsiksi, ja se alkaa sanoilla "Här så ofta under ökenvandrandet". On arveltu että sen olisi kääntänyt ruotsiksi Oskari Heikki Jussila.


title: Täällä usein korpimaata kulkeissain

text: Englanniksi laulu on käännetty 1951, ja sen sanat alkavat "Trav'ling in this wilderness I often sigh".


title: Joulu, joulu tullut on

text: Joulu, joulu tullut on on Olli Berg-Wuorisen kirjoittama joululaulu vuodelta 1892. Uukuniemellä syntynyt Olli Wuorinen (aik. Berg, 1842–1917) teki elämänsä aikana useita lauluja, mm. "Luistinretki" ja "Leivo".


title: Joulu, joulu tullut on

text: Laulun sävelmänä käytetään suomalaista kansansävelmää, jonka julkaisi ensimmäisen kerran Pekka Juhani Hannikainen vuonna 1896.


title: Suomen ruotsinkielinen virsikirja

text: Suomen ruotsinkielinen virsikirja eli Finlandssvenska psalmboken (virallinen nimi Svensk psalmbok för den evangelisk-lutherska kyrkan i Finland). Kyseistä virsikirjaa käytetään lähinnä Porvoon hiippakunnanssa. Kirkolliskokouksen vuonna 1986 hyväksymä virsikirja sisältää 585 virttä, joista suurin osa löytyy myös suomenkielisestä virsikirjasta.


title: Suomen ruotsinkielinen virsikirja

text: Myöhemmin kirjaan on lisätty virret 734-762, jotka on tarkoitettu rikastuttamaan mm. kirkollisten toimitusten virsiaineistoa.


title: Suomen ruotsinkielinen virsikirja

text: Ruotsinkielinen virsikirjan lisävihko Sång i Guds värld otettiin yhdessä suomenkielisen lisävihkon kanssa käyttöön adventtina 2016. Sen myötä virsikirjaan tulivat virret 801-947.


title: IL-2 Sturmovik: Battle of Stalingrad

text: IL-2 Sturmovik: Battle of Stalingrad (BOS) on IL-2 Sturmovik lentosimulaattorisarjan jatkoa. Kehityksestä vastaa 777 Studios.


title: IL-2 Sturmovik: Battle of Stalingrad

text: Pelimoottori perustuu Rise of Flight -simulaattorissa käytettyyn.


title: IL-2 Sturmovik: Battle of Stalingrad

text: Osana "Battle of Kuban" kehitystä pelimoottoriin on lisätty tukea virtuaalitodellisuuslaseille. OpenVR-tuki on julkaistu versiossa 2.009.


title: IL-2 Sturmovik: Battle of Stalingrad

text: Jatko-osat "Battle of Moscow" ja "Battle of Kuban" toimivat sekä erillisinä, itsenäisinä osina että laajennuksina BOS:ään.


title: IL-2 Sturmovik: Battle of Stalingrad

text: Kaikki kolme osaa sisältävät sekä maastoalueita että lennettäviä koneita.


title: IL-2 Sturmovik: Battle of Stalingrad

text: "Battle of Kuban" viimeistelty versio julkaistiin 14. maaliskuuta 2018 ja kehitys jatkuu "Battle of Bodenplatte" -lisäosalla.


title: Laura Netzel

text: Laura Netzel (o.s. Laura Constance Pistolekors, 1. maaliskuuta 1839 Rantasalmi – 10. helmikuuta 1927 Tukholma) oli ruotsalainen säveltäjä, pianisti, kapellimestari ja konserttien järjestäjä. Hän toimi myös köyhien lasten, huonossa taloudellisessa asemassa olevien naisten sekä työläisten tukijana. Hänen salanimensä säveltäjänä oli "N Lago". Netzel oli naimisissa professori Wilhelm Netzelin kanssa.


title: Laura Netzel

text: Netzel opiskeli pianonsoittoa Anton Ovenin ja Mauritz Gisikon johdolla ja laulua Julius Güntherin johdolla. Hän syventyi säveltämiseen Wilhelm Heintzen johdolla Saksassa ja Charles-Marie Widorin johdolla Ranskassa. Hän debytoi säveltäjänä vuonna 1874.


title: Aito avioliitto (kansalaisaloite)

text: Aito avioliitto -kansalaisaloite tai KAA 2/2016 vp oli kansalaisaloite, jonka tavoitteena oli samaa sukupuolta olevien avioliiton mahdollistavan lakimuutoksen kumoaminen ja avioliiton säilyttäminen laissa miehen ja naisen välisenä liittona. Kansalaisaloite käytti pääasiallisena perustelunaan ”lasten oikeutta sekä äitiin että isään”. Kansalaisaloite tunnettiin nimellä Aito avioliitto -aloite sitä tukeneen Aito avioliitto -yhdistyksen mukaan. Eduskunta hylkäsi kansalaisaloitteeseen sisältyvän lakiehdotuksen 17. helmikuuta 2017.


title: Aito avioliitto (kansalaisaloite)

text: Kansalaisaloitteen julkisti Aito avioliitto -yhdistys 28. maaliskuuta 2015 Vantaan tiedekeskus Heurekassa. Aloitteen tavoitteena oli sukupuolineutraalin avioliittolain kumoaminen ennen sen voimaanastumista 1. maaliskuuta 2017 ja avioliiton säilyttäminen laissa miehen ja naisen välisenä liittona. Yhdistys alkoi keräämään kannatusilmoituksia julkistamista seuraavana päivänä, 29. maaliskuuta 2015.


title: Aito avioliitto (kansalaisaloite)

text: Kannatusilmoitusten keruuaika päättyi 29. syyskuuta 2015. Kansalaisaloite sai keruuaikana 106 195 kannatusilmoitusta. Sen läpimenoa pidettiin kuitenkin epätodennäköisenä, sillä merkittävä enemmistö sitä käsittelevän lakivaliokunnan jäsenistä oli aikaisemmin sanonut, ettei edellisen eduskunnan hyväksymää lainmuutosta samaa sukupuolta olevien avioliiton sallimisesta peruutettaisi.


title: Aito avioliitto (kansalaisaloite)

text: Kansalaisaloitteen vireillepanijat Pasi Turunen ja Jukka Rahkonen luovuttivat aloitteen eduskunnan puhemies Maria Lohelalle kesäkuussa 2016. Eduskunta keskusteli aloitteesta 8. syyskuuta 2016. Aloitteesta oli julkisuudessa aikaisemmin puhuttu ”kiusantekona ja ruohonjuuridemokratian absurdina hyväksikäyttönä”, ja eduskunnan keskustelussa toistui mielipide, että kansalaisaloite oli turha.


title: Aito avioliitto (kansalaisaloite)

text: Eduskunta äänesti kansalaisaloitteeseen sisältyvästä lakiehdotuksesta 17. helmikuuta 2017. Kansalaisaloite kaatui lopullisesti äänin 120-48.


title: Aito avioliitto (kansalaisaloite)

text: Kansalaisaloite käytti pääasiallisena perustelunaan ”lasten oikeutta sekä äitiin että isään”. Kansalaisaloitetta tukenut yhdistys väitti, että sateenkaariperheiden lapsilla menisi huonommin. Yhdistyksen kriitikot ovat kuitenkin viitanneet meta-analyyseihin samaa ja eri sukupuolta olevien vanhempien lasten kehitystä vertaavista tutkimuksista. Tutkimustuloksiin perehtyneiden asiantuntijoiden mukaan on olemassa tieteellinen konsensus siitä, että ”ryhmien välillä ei ole eroja useimpien lasten kehitykseen liittyvissä seikoissa”. Näihin seikkoihin lukeutuu ”lasten psyykkinen hyvinvointi, älyllinen kehitys, sukupuoli-identiteetti ja sukupuolinen suuntautuminen”. Yhdistys on asiantuntijoiden mielipiteistä huolimatta kieltänyt, että asiasta vallitsisi tieteellinen konsensus.


title: Aito avioliitto (kansalaisaloite)

text: Aito avioliitto -yhdistyksen aktiivit käyttivät aloitteen kampanjoinnissa kirkkojen tilaisuuksia ja julkisuuskuvaa, joskus lupaa kysymättä. Esitteiden jakaminen keskeytettiin Seinäjoen seurakunnan tilaisuudessa, koska Seinäjoen seurakunnan kirkkoherra Jukka Salon mukaan lupaa lappujen jakamiselle ei ollut kysytty etukäteen. Yhdistyksen aktiivit käyttivät myös Helsingin tuomiokirkon rappusia kansalaisaloitteen mainostamiseen. Yhdistys ei ollut Helsingin seurakuntayhtymän mukaan pyytänyt lupaa lakanan levittämiseen. Tuomiokirkkoseurakunnan kirkkoherra Matti Poutiainen kertoi Helsingin Sanomille, että kirkko olisi tuskin antanut siihen lupaa.


title: Aito avioliitto (kansalaisaloite)

text: Aito avioliitto -yhdistyksen aktiivit keräsivät kannatusilmoituksia kesällä ja syksyllä 2015 muun muassa Helsingin kaduilla. Vantaalla Hiekkaharjussa kampanjoijilta varastettiin banderollit. Simonpuistikossa sijaitsevan kampanjapisteen päälle heitettiin 14. elokuuta ”kirkasta nestettä”, joka tahrasi yhdistyksen mainoslakanat. Sukupuolineutraalin avioliittolain kannattajat järjestivät mielenilmauksen Simonpuistikossa sijaitsevan kampanjapisteen luona 20. elokuuta.


title: Just Dance (pelisarja)

text: Just Dance on Ubisoftin tanssipelien sarja.


title: Katri Niskanen

text: Katri Niskanen on suomalainen muotisuunnittelija. Hän voitti Suomen Muodin huipulle -ohjelman ensimmäisen tuotantokauden vuonna 2009. Niskanen perusti omaa nimeään kantavan vaatemerkin Helsingissä vuonna 2010. Niskasen mallistoja myydään Euroopassa, Aasiassa, Lähi-Idässä ja Yhdysvalloissa. Katri Niskanen voitti vuonna 2014 ELLE Style Awardseissa Vuoden Suunnittelija -palkinnon. Hänen sisaruksensa ovat maastohiihtäjät Iivo Niskanen ja Kerttu Niskanen.


title: Aarno Vehviläinen

text: Aarno Johannes Vehviläinen (s. 15. elokuuta 1944 Parikkala) on suomalainen kenraalimajuri evp.


title: Aarno Vehviläinen

text: Vehviläinen syntyi agrologi Vilho Vehviläisen ja Vieno Hämäläisen perheeseen. Hänen puolisonsa vuodesta 1971 oli diplomikosmetologi Aila Alice Kymäläinen (k. 2010). Toimittaja ja juontaja Kimmo Vehviläinen on heidän poikansa.


title: Aarno Vehviläinen

text: Vehviläinen tuli ylioppilaaksi Rovaniemen yhteislyseosta 1963, Kadettikoulusta hän valmistui 1967 ja Sotakorkeakoulusta 1977. Vehviläinen toimi opetusupseerina Pohjan prikaatissa 1967 ja sitten Reserviupseerikoulussa opetuspseerina 1967–1972 ja komppanianpäällikkönä 1972–1975. Turun sotilaspiirin esikunnassa hän oli toimistoupseeri ja -päällikkö 1975–1981 ja Länsi-Suomen sotilasläänin esikunnan toimistopäällikkö 1981–1983. Pataljoonaupseerina Suomen YK-valvontajoukossa Vehviläinen toimi 1983–1984, opetusupseerina Taistelukoulussa 1984–1987, pataljoonankomentajana Savon Prikaatissa 1987–1989, uudelleen Taistelukoulussa esiupseerikurssien johtajana vuodesta 1989 ja YK:n suomalaisen valvontajoukon komentajana Libanonissa vuodesta 1992. Vehviläinen toimi komentajana Jääkäriprikaatissa vuodesta 1993 ja uudelleen Libanonissa UNIFIL:in apulaiskomentajana (DFC) vuosina 1996-97. Hänet nimitettiin Itäisen maanpuolustusalueen esikunnan päälliköksi vuonna 1997. Maanpuolutuskorkeakoulun rehtori Vehviläisestä tuli keväällä 2001, Seppo Tanskasen jälkeen.


title: Aarno Vehviläinen

text: Vehviläinen ylennettiin vänrikiksi 1964, luutnantiksi 1967, yliluutnantiksi 1970, kapteeniksi 1973, majuriksi 1979, everstiluutnantiksi 1987, everstiksi 1993 ja prikaatikenraaliksi 1998. Kenraalimajuri Vehviläisestä tuli vuonna 2001.


title: Laukko

text: Laukko voi tarkoittaa:


title: Gary Rowett

text: Gary Rowett (s. 6. maaliskuuta 1974) on englantilainen jalkapallovalmentaja ja entinen puolustaja.


title: Gary Rowett

text: Rowett hankki jalkapalloilijan oppinsa Cambridge Unitedin junioriorganisaatiossa ja nousi edustusmiehistöön kaudella 1991/92. Rowettin debyyttikaudella Cambridge sijoittui 2. divisioonassa (nykyinen Englannin Mestaruussarja) viidenneksi, mikä on edelleen seuran paras sijoitus. Rowett edusti Cambridgeä kolme kautta ja pelasi 65 ottelua seuran puolustuslinjassa, kunnes siirtyi vuonna 1994 Evertoniin. Peliaikaa uudessa seurassa tuli kuitenkin nihkeästi, eikä Rowett ollut mukana FA Cupin voittaneessa kokoonpanossa keväällä 1995. Vähäisen peliajan myötä Rowett siirtyi lainalle Blackpooliin. Lainapestinsä jälkeen Rowett myytiin Evertonista Derby Countyyn.


title: Gary Rowett

text: Derbyssä Rowett kuului uuden valmentajan Jim Smithin luottopelaajiin ja hän urakoi kolmen kautensa aikana 101 ottelua seuran puolustuslinjassa. Ensimmäinen Derby-kausi päättyi 1. divisioonan kakkossijaan ja joukkue nousi Valioliigaan. Rowett sai vastuuta myös pääsarjatasolla, jossa Derby seuraavat vuodet pelasi. Rowett siirtyi elokuussa 1998 sarjaporrasta alemmas Birmingham Cityyn, josta kahden hyvän kauden jälkeen Leicester Cityyn. Hän pelasi vielä urallaan Charltonissa ja Burton Albionissa, kunnes lopetti pelaajauransa 33-vuotiaana kauden 2006/07 jälkeen.


title: Gary Rowett

text: Rowettin valmennusura alkoi vuonna 2009 Burtonissa, jossa hän oli lopettanut pelaajauransa. Hänestä tuli kaudeksi 2009/10 seuran nuoren kanadalaisvalmentaja Paul Peschisolidon apulaisvalmentaja. Burton pelasi kanadalaisen alaisuudessa vaisusti Englannin kakkosliigassa ja Peschisolido saikin potkut tehtävistään lopulta maaliskuussa 2012. Rowett nousi potkujen myötä Burtonin väliaikaiseksi päävalmentajaksi Tulokset Rowettin johdolla tyydyttivät seurajohtoa sen verran paljon, että hänet palkittiin toukokuussa 2012 jatkosopimuksella.


title: Gary Rowett

text: Ensimmäisellä täydellä kaudellaan päävalmentaja Rowett luotsasi Burtonin kakkosliigassa neljänneksi. Nousu sarjaporrasta ylemmäs kariutui kuitenkin nousukarsinnoissa tappioon Bradford Citylle. Kaudella 2013/14 Burton taisteli jälleen noususta, mutta tällä kertaa karsinnoissa tappio tuli Fleetwoodille.


title: Gary Rowett

text: Lokakuussa 2014 Rowett jätti Burtonin ja siirtyi ex-seuransa Birmingham Cityn päävalmentajaksi Mestaruussarjaan. Rowett sai putoamiskamppailuun vajonneen Birminghamin pelin kulkemaan ja hän nosti seuran sijalta 21 kymmenenneksi kauden 2014/15 päätteeksi. Kaudella 2015/16 Birmingham jatkoi kohtalaisen hyviä peliesityksiään ja sijoittui toistamiseen tukevasti keskikastiin ollen kymmenes. Kaudella 2016/17 Rowett piiskasi Birminghamin hyvään menestykseen ja joukkue taisteli nousukarsintoihin oikeuttavista sijoituksista, kunnes Rowett sai yllätyspotkut joulukuussa 2016. Birmingham oli potkujen aikaan sarjassa seitsemäntenä.


title: Gary Rowett

text: Maaliskuussa 2017 Rowett vahvisti käyvänsä keskusteluja Skotlannin Valioliigassa pelaavan Rangersin kanssa. Rangers palkkasi Rowettin sijaan Pedro Caixinhan. Brittivalmentajan ura jatkui puolestaan Mestaruussarjan Derby Countyssa, jonka kanssa hän allekirjoitti 14. maaliskuuta 2017 kauden 2018/19 loppuun ulottuvan sopimuksen. Rowettin johdolla Derby pelasi vahvan loppukauden 2016/17 ja keräsi 15 pistettä kauden viimeisistä yhdeksästä ottelusta sijoittuen lopulta Mestaruussarjassa yhdeksänneksi. Kaudella 2017/18 Rowettin kokenut aloitti vaihtelevasti, mutta pääsi kauden edetessä vahvaan vireeseen ja hävisi vain kaksi ottelua syyskuun lopulta helmikuun alkuun kestäneellä jaksolla. Derby oli parhaimmillaan sarjassa toisena ja kiinni suorassa nousussa Valioliigaan. Tammikuussa 2018 Valioliigan putoamiskamppailuun ajautunut Stoke City havitteli Rowettia valmentajakseen, mutta hän teki vuoteen 2021 ulottuvan jatkosopimuksen Derbyn kanssa. Loppukausi sujui hieman heikommin ja Derby putosi lopulta kuudenneksi. Nousukarsinnoissa Derby voitti ensimmäisen välierän Fulhamia vastaan 1-0, mutta hävisi toisen 0-2. Näin nousu Valioliigaan jäi haaveeksi.


title: Gary Rowett

text: Kauden 2017/18 jälkeen Rowett jätti tuoreesta jatkosopimuksestaan huolimatta Derbyn ja siirtyi Mestaruussarjaan pudonneen Stoke Cityn päävalmentajaksi. Stoke aloitti kautensa heikosti ja voitti vain kaksi kauden 10 ensimmäisestä ottelustaan Rowettin johdolla. Loppuvuotta kohti Stoke pelasi peräti 10 perättäistä ottelua ilman tappioita, mutta pisteitä ei kertynyt nousutaistelua ajatellen riittävästi. Lopulta Rowett sai potkut Stokesta tammikuun alussa 2019, kun joukkue oli Mestaruussarjassa vasta sijalla 14.


title: Ihmisoikeuskeskus

text: Ihmisoikeuskeskus () on riippumaton ja itsenäinen asiantuntijaelin. Sen lakisääteisiin tehtäviin kuuluvat perus- ja ihmisoikeuksien edistäminen muun muassa koulutuksen, tutkimuksen, selvitysten ja kansainvälisen yhteistyön kautta. Se toimii hallinnollisesti eduskunnan oikeusasiamiehen yhteydessä. Ihmisoikeuskeskus aloitti toimintansa vuonna 2012, kun siitä määräävä laki astui voimaan. Ihmisoikeuskeskuksen johtajana on toiminut vuodesta 2012 lähtien Sirpa Rautio.


title: Aryylidialkyylifosfataasi

text: Aryylidialkyylifosfataasi eli paraoksonaasi on hydrolaaseihin kuuluva entsyymi, joka katalysoi organofosfaattien hydrolyysiä alkoholeiksi ja fosfaatti-ioneiksi. Aryylidialkyylifosfataasia esiintyy niin aito- kuin esitumaisissakin eliöissä. Nisäkkäissä sen tehtävänä on muun muassa estää HDL-kolesterolia hapettumasta ja lisäksi se vähentää organofosfaattien myrkyllisyyttä. Nimitys paraoksonaasi tulee siitä, että entsyymi kykenee hydrolysoimaan organofosfaatteja esimerkiksi paraoksonia. Aryylidialkyylifosfataasin EC-numero on EC 3.1.8.1.


title: Aryylidialkyylifosfataasi

text: Aryylidialkyylifosfataasi on rakenteeltaan dimeeri tai oligomeeri. Ihmisen entsyymi koostuu molekyylimassaltaan noin 40 kDa olevista alayksiköistä. Aryylidialkyylifosfataasi hydrolysoi useita organofosfaatteja ja sen substraatteja ovat muun muassa hyönteismyrkyt kuten parationi, paraoksoni ja klorpyrifossi kuin eräät kemiallisina aseina käytetyt yhdisteet kuten tabuuni, somaani ja sariini. Entsyymin alkuperäinen biologinen rooli on kuitenkin estää HDL-kolesterolia hapettumasta ja hydrolysoida myrkyllisiä rasvojen hapettumistuotteita. Entsyymillä on myös ateroskleroosia ehkäiseviä ominaisuuksia. Aryylidialkyylifosfataasia erittyy maksassa ja sitä esiintyy erityisesti veressä HDL-kolesterolipartikkelien yhteydessä. Entsyymistä on kaksi isoentsyymiä A ja B, joista B on aktiivisempi organofosfaattien hydrolyysissä. Aryylidialkyylifosfataasi vaatii toimiakseen kalsiumioneja.


title: Lundi

text: Lundi on kauppakeskus Porvoon keskustassa. Lundi valmistui vuonna 1996.


title: Fly With Me

text: Fly with me on armenialaislaulaja Artsvikin esittämä kappale, jolla hän edusti Armeniaa vuoden 2017 Eurovision laulukilpailussa.


title: Fly With Me

text: Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui seitsemänneksi 152 pisteellä ja pääsi finaaliin. Finaalissa se sai 79 pistettä ja saavutti sijan 18.


title: Sota apinoiden planeetasta

text: Sota apinoiden planeetasta () on vuonna 2017 ensi-iltansa saanut yhdysvaltalainen tieteiselokuva, jonka on ohjannut Matt Reeves. Elokuva on jatko-osa elokuville "Apinoiden planeetan synty" (2011) ja "Apinoiden planeetan vallankumous" (2014). Pääosissa ovat Andy Serkis, Woody Harrelson, Steve Zahn, Amiah Miller, Karin Konoval ja Terry Notary.


title: Oi kuule, köyhä matkamies

text: Oi kuule, köyhä matkamies (tunnettu myös "Kuule, sä, köyhä matkamies") on laulu, joka on tunnettu lestadiolaisten parissa. Lauluteksti on Juho Evert Pietiläisen (1889) käsialaa.


title: Oi kuule, köyhä matkamies

text: Laulun melodia on suomalainen kansansävelmä. Se on tunnettu arkkiveisussa "Mieleen muistuu sanoma" eli Otto ja Olga.


title: Oi kuule, köyhä matkamies

text: Laulu on käännetty myös ruotsiksi, ja sen sanat alkavat "Hör på du arma vandringsman". Englanniksi laulu on käännetty vuonna 1970 sanoilla "O hearken, pilgrim on the way!".


title: On Kristus omillensa

text: Kuule sä Eevan lapsi on Gustaf Skinnarin hengellinen laulu Skinnarin kokoelmassa 'Jumalan lasten Rukous-, Ylistys- ja Kiitos-Wirsiä matkustaissamme elämän tietä läpi wihollisen maan Paratiisiin' vuodelta 1894.


title: On Kristus omillensa

text: Laulun melodia löytyy virsikirjasta (VK nro 195) ja se on toisinto Kalannista.


title: On Kristus omillensa

text: Laulu on käännetty englanniksi "O child of Eve, remember" ja ruotsiksi "Hör på du barn av Eva".


title: On Kristus omillensa

text: Siionin laulut-kokoelman versio on Niilo Rauhalan uudelleen kirjoittama laulu, johon on vaihdettu uusi sävelmä (suomalainen toisinto tanskalaisesta koraalista). Näin laulun toivotaan tulevan jälleen käyttöön, sillä vanhahtavien sanojensa takia se oli jäänyt seuralauluna vähälle käytölle.


title: Vuosaaren peruskoulu

text: Vuosaaren peruskoulu oli peruskoulu Helsingin Vuosaaressa. Vuosaaren peruskouluun kuului Koukkusaarentien ja Venemestarintien toimipisteet. Koulun rehtorina toimi Janne Kettunen. Ensimmäinen päivä elokuuta 2017 Vuosaaren peruskoulu ja Heteniityn ala-aste yhdistyivät Vuoniityn peruskouluksi.


title: Vuosaaren peruskoulu

text: Vuonna 1965 Koukkusaarentielle valmistui Veikko Nortomaan suunnittelema koulurakennus. Aloitteentekijöinä kouluhankkeessa ja Vuosaaren oppikouluyhdistyksessä olivat Vuosaari-Säätiö ja Asuntosäästäjät ry. Kouluun kuului myös entinen Vuosaaren lukio.


title: Vuosaaren peruskoulu

text: Kakkosvaiheessa koulua laajennettiin rakentamalla iso liikuntasali.


title: Vuosaaren peruskoulu

text: Vuonna 1993 lukio yhdistyi Tehtaanpuiston lukion kanssa, jolloin lukio siirtyi nykyiselle paikalleen. Samaan aikaan Vuosaaren yhteiskoulun nimi vaihtui Vuosaaren yläasteen kouluksi.


title: Vuosaaren peruskoulu

text: Vuonna 1999 valmistui Venemestarintien toimipiste, entiseltä nimeltään Karavaanin ala-aste. Vuonna 2006 Vuosaaren yläaste ja Karavaanin ala-aste yhdistyivät Vuosaaren peruskouluksi.


title: Isak Gustaf Sundell

text: Isak Gustaf Sundell (18. tammikuuta 1878 Helsinki – 7. marraskuuta 1964 Helsinki) oli Rahapajan johtaja vuosina 1912–1947.


title: Isak Gustaf Sundell

text: Sundell oli fyysikko August Sundellin poika. Hän suoritti ylioppilastutkinnon vuonna 1895, filosofian kandidaatin tutkinnon 1898 sekä maisterin- ja vuoritutkinnon vuonna 1900. Tämän jälkeen hän opiskeli Freibergin vuoriakatemiassa ja Tukholman vuorikorkeakoulussa.


title: Isak Gustaf Sundell

text: Sundell oli Rahapajan alijohtajan virassa vuosina 1906–1915 (virkaatekevänä johtajana 1912 alkaen). Johtajan virkaan hänet nimitettiin vuonna 1915.


title: Kun saan oma Jeesuksen olla

text: Kun Jeesus on omana mulla on O.H. Jussilan kirjoittama laulu, jonka hän teki Eric Mauritz Bergqvistin laulun (Jag har inga sorger i världen, SS nro 171) pohjalta. Laulun hän julkaisi Siionin lähetyslehdessä vuonna 1914.


title: Kun saan oma Jeesuksen olla

text: Sävelmän on tehnyt Emil Törnwall (1861-1926) Bergqvistin lauluun. Sävelmä on tuttu myös virrestä nro 178 (Myös isämme uskoivat ennen), tosin hiukan eri muodossa.


title: Kun saan oma Jeesuksen olla

text: Laulu löytyy myös Amerikan lestadiolaisten laulukirjoista sanoilla "When Jesus, through faith, is my Savior" sekä "When Jesus is mine by faith only".


title: Kun saan oma Jeesuksen olla

text: Siionin kannel-kokoelmassa laulu on suomennos Bergqvistin laulusta (nro 309) ja se alkaa sanoilla "Ei paina mun murheeni täällä".


title: Toni Cuquerella

text: Toni Cuquerella (s. 14. huhtikuuta 1973 Gandia) on espanjalainen entinen HRT F1 Formula 1 -tallin tekninen johtaja.


title: Toni Cuquerella

text: Cuquerella toimi Super Agurilla kaudella 2006 Yūji Iden ja 2007 Anthony Davidsonin kisainsinöörinä. Kausilla 2008–2009 hän toimi BMW Sauberilla Robert Kubican kisainsinöörinä. Vuonna 2010 hän siirtyi HRT F1 tallin pääinsinööriksi. Vuonna 2012 hänet ylennettiin tallin tekniseksi johtajaksi.


title: Kaikkien pyhien kirkko (Leicester)

text: Kaikkien pyhien kirkko () on käytöstä poistettu Grade I -tason suojeltu kirkkorakennus Leicesterissä, Englannissa. Rakennusmateriaaleina on käytetty paikallista kiveä, kappelissa tiiltä ja katossa saviliusketta. Kirkko poistettiin käytöstä 1. tammikuuta 1983 ja luovutettiin Churches Conservation Trustille 8. heinäkuuta 1986.


title: Kaikkien pyhien kirkko (Leicester)

text: Suojelupäätöksen perusteluissa mainitaan kirkon ikä, sijainti, keskiaikainen arkkitehtuuri, korkealaatuinen katto, kastemalja ja saarnatuoli.


title: Moon (albumi)

text: Moon (Kuu) on japanilaisen rock-muusikko Gacktin kolmas studioalbumi. Se julkaistiin 19. kesäkuuta 2002.


title: ...the Four Stages of Decomposition...

text:
...the Four Stages of Decomposition... on suomalaisen death metal-yhtye Festerdayn vuonna 2015 julkaisema kokoelma-albumi. Se sisältää kaikki yhtyeen julkaisemat demot sekä ennenjulkaisemattomia kappaleita.
Kena - laulu


title: ...the Four Stages of Decomposition...

text: Timo - kitara


title: ...the Four Stages of Decomposition...

text: Teemu - kitara "", basso ""


title: ...the Four Stages of Decomposition...

text: Antti - basso ""


title: ...the Four Stages of Decomposition...

text: Jakke - basso ""


title: ...the Four Stages of Decomposition...

text: Jallu - basso ""


title: ...the Four Stages of Decomposition...

text: Pentele - rummut ""


title: ...the Four Stages of Decomposition...

text: Kilponen - rummut ""


title: ...the Four Stages of Decomposition...

text: Miikka - rummut ""


title: Le Camp des saints

text: Le Camp des saints on ranskalaisen Jean Raspailin dystopiaromaani vuodelta 1973. Ranskan äärioikeiston tuntijan, professori Cécile Alduyn mukaan romaani on ”rasistinen sanan varsinaisessa merkityksessä” ja ”kehystää kaiken kuolemaan asti käytäväksi rotujen väliseksi taisteluksi”.


title: Le Camp des saints

text: "Le Camp des saints" sijoittuu tulevaisuuteen, jossa lähes miljoona köyhää, nälkiintynyttä intialaista lähtee laivoissa etsimään parempaa tulevaisuutta. Heidät päästetään maihin Etelä-Ranskassa, mutta he eivät halua sulautua länsimaiseen yhteiskuntaan. Intialaisten maihinnousu toimii merkkinä, jonka myötä kaikki maailman ei-valkoiset ihmiset nousevat kapinaan. Ei-valkoiset kuvataan romaanissa köyhiksi, nälkiintyneiksi ja vastenmielisiksi. Jäljellä olevat valkoiset kristityt havahtuvat tilanteeseen ja ryhtyvät liian myöhään aseelliseen vastarintaan.


title: Le Camp des saints

text: "Le Camp des saintsin" englanninkielinen käännös julkaistiin 1975, mutta se vaipui julkaisemisensa jälkeen pääosin unohduksiin. Teoksesta on tullut äärioikeiston kulttikirja. Yhdysvalloissa maahanmuuttoa vastustavat aktivistit julkaisivat siitä uusintapainoksia 1980-luvulta lähtien. Teosta alettiin levittää 2000-luvulla internetissä. Vuonna 2011 siitä julkaistiin ranskaksi uusintapainos, joka nousi bestselleriksi. Valkoisen talon neuvonantaja Steve Bannon on viitannut useasti puheissaan teokseen. "Le Camp des saintsia" ei ole suomennettu.


title: SVT2 HD

text: SVT2 HD on SVT2:n teräväpiirtokanava, joka näkyy Maxivision Viihteellä kanavapaikalla 2. SVT2 HD lähettää SVT2:n ohjelmistoa HD-laatuna. SVT2:n ohjelmisto koostuu draamasta, uutisista, urheilusta ja muiden sisältöjen sarjoista. SVT2 HD aloitti digitaaliset testikuvalähetykset 3. kesäkuuta 2005 ja teräväpiirtolähetykset 12. kesäkuuta 2005.


title: Kelmukka

text: Kelmukka ("Byssomerulius corium", syn. "Meruliopsis corium") on kääväkäs, joka kasvaa Euroopassa lehtipuilla, erityisesti niiden kuolleilla oksilla. On hieman erimielisyyttä, tulisiko laji laskea kääpiin, mutta se on kuitenkin Polyporales-kladia, ja sillä on matalia pillimäisiä rakenteita. Laji ei ole harvinainen Suomessa.


title: Kelmukka

text: Kelmukka aiheuttaa valkolahoa. Sen kasvutapa on alustanmyötäinen, ohut ja reunastaan tyypillisesti valkea ja poimuinen. Keskiosan väri vaihtelee kermanväristä punertavan keskiruskeaan. Laji on varsin pehmeä, minkä vuoksi sitä voi erehtyä luulemaan leppävanukaksi ("Plicatura nivea"). Hieman samantapainen punakelmukka ("Meruliopsis albostraminea") on havupuiden sieni.


title: Luettelo Atlus USA:n julkaisemista videopeleistä

text: Tämä on luettelo Atlus USA:n julkaisemista peleistä.


title: Pirkko Moisala

text: Pirkko Marjatta Moisala (ent. Lahtinen; s. 14. marraskuuta 1953 Taivalkoski) suomalainen musiikkitieteilijä ja Helsingin yliopiston professori.


title: Pirkko Moisala

text: Moisala valmistui Helsingin yliopistosta filosofian maisteriksi 1982 ja filosofian lisensiaatiksi 1988 musiikkitieteen alalta ja väitteli Turun yliopistossa filosofian tohtoriksi 1991 musiikkitieteen alalta tutkimuksella "Cultural cognition in music: Continuity and change in the Gurung music of Nepal". Hänen tutkimusalojaan ovat olleet kulttuurinen musiikintutkimus, etnomusikologia, naissäveltäjät (erityisesti Kaija Saariaho) sekä musiikki ja identiteetti.


title: Pirkko Moisala

text: Moisala toimi etnomusikologian vs. assistenttina Helsingin yliopistossa 1983–1984, etnomusikologian lehtorina Sibelius-Akatemiassa 1984–1987, tutkijana Suomen Akatemiassa 1987–1990, yliassistenttina Turun yliopistossa 1990–1997, musiikkitieteen professorina Åbo Akademissa 1998–2007 ja Turun yliopistossa 1997 ja 2007–2008. Helsingin yliopistossa Moisala hoiti musiikkitieteen ja etnomusikologian professuuria vuosina 2008–2018.


title: Minna Palander-Collín

text: Minna Johanna Palander-Collín (s. 31. elokuuta 1967 Helsinki) on suomalainen kielitieteilijä ja Helsingin yliopiston englantilaisen filologian professori.


title: Minna Palander-Collín

text: Palander-Collín on valmistunut filosofian kandidaatiksi 1991 Helsingin yliopistosta pääaineena englantilainen filologia, sivuaineena romaaninen filologia ja filosofian tohtoriksi 1999. Aineenopettajan pätevyyden ja aikuiskasvatustieteen aineopinnot hän suoritti 1998 Helsingin yliopistosta.


title: Minna Palander-Collín

text: Palander-Collín on työskennellyt Helsingin yliopistossa vuodesta 1989 eri tehtävissä. Hän on ollut yliopiston englannin kielen laitoksella 2002–2006 tohtoriassistentti ja 2006–2007 yliopistonlehtorina, 2007–2009 yliopistotutkijana tutkijakollegiumissa sekä englantilaisen filologian oppiainevastuuhenkilö 2011–2015. Nykykielten laitoksen tutkimuksesta vastaava varajohtaja hän on ollut vuodesta 2014. Vuodesta 2009 alkaen hän on ollut englannin kielen professori.


title: Arc System Works

text:
Arc System Works () on japanilainen videopelien kehittäjä ja julkaisija.
Yhtiön on perustanu vuonna 1988 Minoru Kidooka.


title: Arc System Works

text: Yhtiön tunnetuimpia pelisarjoja ovat taistelupelien lajityyppiin kuuluvat Guilty Gear ja BlazBlue -sarjat.


title: Arc System Works

text: Vuonna 2015 yhtiö hankki omistukseensa Technos Japan Corporation -yhtiön pelien oikeudet "Million Corp" yhtiöltä, ja siten se omistaa nyt pelisarjat "Double Dragon" ja "Kunio-kun".


title: Xevi Pujolar

text: Xevi Pujolar (s. 3. tammikuuta 1973) on espanjalainen Sauberin Formula 1 -tallin insinööri. Pujolar aloitti uransa vuonna 2002 Jaguarilla auton suoristukyvystä vastaavana insinöörinä. Hän siirtyi Williamsille samaan tehtävään vuonna 2003.


title: Xevi Pujolar

text: Pujolar toimi Williamsilla kausilla 2005–2006 Mark Webberin, 2007 Alexander Wurzin ja 2008–2009 Kazuki Nakajiman kisainsinöörinä. Vuonna 2010 hän toimi HRT:llä Bruno Sennan kisainsinöörinä. Pujolar palasi takaisin Williamsille toimien Pastor Maldonadon kisainsinöörinä vuodet 2011–2012. Vuonna 2013 hän toimi tallin pääkisainsinöörinä. Vuonna 2014 hän toimi Toro Rossolla Jean-Éric Vergnen ja 2015–2016 Max Verstappenin kisainsinöörinä.


title: Xevi Pujolar

text: Toukokuussa 2016 Pujolar sai potkut Toro Rossolta. Syyskuussa 2016 hän siirtyi Sauberille kisatoimintojen pääinsinööriksi.


title: Moisala

text: Moisala on sukunimi. Se on muun muassa seuraavien suomalaisten henkilöiden sukunimi:


title: Blue Byte

text: Blue Byte on saksalainen videopelien kehittäjä ja julkaisija, joka on perustettu vuonna 1988.


title: Blue Byte

text: Vuonna 2001 ranskalainen Ubisoft osti yhtiön.


title: Blue Byte

text: Yhtiön tunnetuimpiin pelisarjoihin kuuluvat Battle Isle ja Settlers -sarjat, sekä "Anno"-sarjan pelit:


title: Anno (pelisarja)

text: Anno -pelisarjan kehitys on nykyisin Ubisoftin omistamalla Blue Byte studiolla. Pelisarjaa kehitti aiemmin saksalainen SunFlowers-studio.


title: Anno (pelisarja)

text: Ranskalainen Ubisoft osti saksalaisen SunFlowers pelitalon ja on siten saanut oikeudet Anno-pelisarjaan. Anno-sarjan kehitys on nykyisin Ubisoftin omistamassa Blue Byte -studiossa.


title: Anno (pelisarja)

text: Sarjan pelit ovat strategiapelejä, joissa yhdistyvät kaupankäynti, kaupunginrakennus, diplomatia ja taistelut.